“Ramai Pakai Tudung Tetapi Mulut Lancang”

Gara-gara memuatnaik gambar yang menampilkan dirinya mengenakan seluar jeans koyak pada bahagian lutut, Che Ta telah dicemuh teruk malah makin ramai pula yang meninggalkan komen dan bercerita mengenai perilaku pelakon tersebut.

“Ikutkan, saya malas nak komen. Malah, tiada sebarang isu pun. Lagipun, bukan saya pakai seluar koyak betul-betul pun. Jadi, apa masalah mereka semua ini? Masalahnya, saya rasa mereka semua ‘bajet’ (berlagak) suci. Jadi, semua orang mereka rasa tidak betul. Cubalah bersangka baik,” katanya.

Selain itu, Che Ta dalam masa yang sama turut menjelaskan bahawa dia turut perasan bahawa komen-komen kasar dan bermulut lancang yang ditinggalkan di akaun Instagramnya itu adalah daripada kalangan wanita yang bertudung.

“Cuba balik tengok penulis komen di bawah gambar itu dan lihat profil mereka. Semua kebanyakannya bertudung, tetapi mulut macam mana gayanya? Semua itu mereka tidak nampak. Apa yang mereka nampak hanya pada mata kasar dan luaran orang,” jelasnya kepada BH Online.


Anzalna: Tunai Umrah Bersama Keluarga, Suami Pengalaman Terbaik

Baru sahaja mendirikan rumah tangga pada 21 Februari lalu, pelakon Anzalna Nasir menyifatkan bahawa pengalaman pengalaman mengerjakan umrah bersama keluarga dan suami, Mohamad Hanif merupakan detik terindah buat dirinya.

BACA: Di Sekitar Resepsi Kedua Perkahwinan Anzalna Nasir Dan Hanif Zaki

“Berbulan madu sebenarnya bukan sekali saja. Saya percaya, setiap hari pun boleh jadi bulan madu untuk pasangan suami isteri. Selepas berkahwin, saya fikir tiada istilah berbulan madu. Saya dan suami boleh berbulan madu pada bila-bila masa”

“Namun, pengalaman mengerjakan umrah baru-baru ini cukup manis untuk dikenang. Alhamdulillah,” katanya kepada BH Online. Malah dalam masa yang sama, Anzalna sempat juga menceritakan bahawa kehidupan lepas berkahwin juga merupakan sesuatu pengalaman yang amat manis.

“Sangat menyeronokkan. Saya banyak berehat kerana belum ada komitmen berlakon. Baru sekarang dapat merasa atau feel sebagai isteri. Saya seronok melakukan rutin sebagai suri rumah. Saya gembira dapat menjaga soal makanan dan pakaian suami”

“Suami sangat manjakan saya. Selepas berkahwin, tampak ketara sikap penyayangnya. Suami cukup mengambil berat. Benarlah, selepas berkahwin, setiap pasangan akan menunjukkan warna sebenar diri,” jelasnya. (rtky/s)


Mia Sara Harap Tudung Jenamanya Tidak Diciplak

Turut dilanda kerisauan kerana mempunyai perniagaan dalam arena muslimah, pelakon cilik Mia Sara turut berharap agar tudung dan jubah di bawah jenamanya tidak menjadi sasaran pihak-pihak tertentu.

“Saya selalu terbaca dan tahu tentang produk-produk tudung berhadapan dengan masalah tiruan sehingga memberi kesan kepada peniaga. Saya harap sangat mereka tidak tiru tudung saya kerana tudung dan jubah yang saya jual murah dan kalau ada yang tiruan pun sama sahaja harganya,” jelasnya kepada mStar Online.

Sementara itu, Mia turut meluahkan rasa terharunya apabila terkenangkan kembali bagaimana susah payahnya perniagaan mereka untuk berada pada tahap sekarang. Malah tambah Mia, tawaran berlakon turut datang mencurah-curah selepas dirinya berhijab.

“Saya sedih kerana teringat awal-awal kami menjual tudung ketika itu saya belum berhijrah (memakai tudung) lagi kira-kira pada Januari 2015. Masa itu kami ada kedai sendiri, namun ketika iu tudung tidak laku dan nak jual sehelai pun susah”

“Sampailah selepas balik umrah Disember tahun lalu saya terbuka hati untuk bertudung, daripada situ rezeki semakin murah dan Allah tunjuk jalan untuk berniaga,” ujarnya. Sehingga kini jualan mereka meningkat sehingga tidak dapat menampung permintaan. (rtky/s)


Fazura Tiada Masa Untuk Ada Teman Lelaki, Bercinta

Pelakon dan penyanyi, Nur Fazura menjelaskan bahawa dia kini tidak mempunyai masa untuk bercinta kerana sibuk dengan kerjayanya yang semakin rancak pada tahun ini. Jelasnya lagi, dia mahu menumpukan sepenuh perhatian pada setiap kerja yang dilakukan sebelum terikat dengan komitmen sebagai seorang isteri pada suatu hari nanti.

“Buat masa sekarang tidak ada masa untuk berteman lelaki, kalau bercinta saya perlu macam mesej dan hal yang remeh temeh. Kalau sudah berkahwin barulah betul-betul saya boleh fokus pada urusan tangga”

“Biarlah saya bina kerjaya saya atas nama dan menuai hasil atas titik peluh saya sendiri,” katanya yang ditemui di majlis sidang media filem J Revolusi pada malam kelmarin.

Dalam perkembangan lain, penyanyi ‘Hancur Aku’ ini juga turut diberi kepercayaan membintangi filem di Indonesia dan selepas ini akan meluaskan pengaruhnya di Filipina.

Sementara itu, di sidang media filem berkenaan, Fazura menyatakan keterujaannya yang bakal muncul dalam filem aksi berkenaan yang turut dibintangi Zul Ariffin, Farid Kamil dan Izara Aishah. Filem berkenaan akan menemui penonton di pawagam sekitar anda pada tahun 2017. (rtky/h)


Rita Rudaini Masuk Hospital Akibat Diserang Denggi

Gara-gara terkena denggi, kini pelakon Rita Rudaini telah dimasukkan ke wad di sebuah pusat perubatan di ibu kota, sejak Sabtu lalu. Menurut Rita kepada Harian Metro, pada mulanya, dia hanya mengalami sengal-sengal badan dan kesejukan sebelum bergegas ke hospital pada Jumaat malam lalu.

“Sejurus tiba di hospital, doktor meminta saya membuat pemeriksaan darah kerana bimbang saya terkena denggi. Hasil pemeriksaan darah saya positif dan terus dimasukkan ke wad. Setiap hari doktor membuat pemantauan bagi memastikan keadaan saya stabil”

“Doktor juga perlu memasukkan air ke dalam badan kerana tubuh saya terlalu lemah. Akibat daripada kesan suntikan membuatkan saya kurang selesa dan berasa sakit. Semalam saya langsung tidak boleh tidur,” katanya.

Walaupun berada di hospital, perkara tersebut bagaimanapun tidak menjejaskan aktiviti seninya kerana tidak terlibat dengan mana-mana penggambaran. Sementara itu, dua anaknnya kini dijaga ibu dan sepupunya. (rkty/s)


"Ingat Saya Dah Gila Ke Nak Pakai Seluar Koyak Tapi Bertudung?"

Selepas menerima pelbagai kritikan daripada gambar yang dimuat naik, Rozita Che Wan tampil mempertahankan diri, bahawa seluar yang dipakai itu mempunyai lapisan legging didalam. Malah katanya lagi, sebagai seorang wanita bertudung, beliau tahu cara berpakaian yang sesuai.

“Awak rasa saya sudah gila ke nak pakai seluar koyak tetapi bertudung? Saya malas hendak jawab tentang perkara ini lagi. Apa yang ingin saya tegaskan di sini ialah saya tahu apa yang saya buat, itu yang penting”

“Orang di Instagram itu memang rasa diri mereka suci dan nampak orang lain semua tidak betul. Saya ambil pendekatan tidak mahu bertelagah dengan mereka,” katanya kepada m Star Online berhubung cemuhan yang diterimanya akibat memakai seluar jeans koyak.

Bagaimanapun, seperti biasa Che Ta enggan mengendahkan kritikan pengguna laman sosial yang sering menegur caranya berpakaian seperti muslimah. Baginya, teguran yang diberikan itu hanya ingin mencari kesilapannya semata-mata setiap kali memuat naik gambar di media sosial.

Semalam kecoh apabila Che Ta memuat naik gambar yang menunjukkan beliau memakai seluar jeans koyak dibahagian lutut sehingga menampakkan bahagian kulit beliau. Kebanyakan peminatnya mula mempersoalkan cara pemakaian Che Ta yang dilihat tidak bersesuaian dengan imejnya yang bertudung. (rkty/w)


Faye Kusairi Tahu Siapa Pengadu Buat Laporan Palsu Khalwat

Beberapa hari lalu Faye Kusairi meluahkan rasa terkilannya apabila ada pihak membuat laporan palsu sehingga kediaman keluarganya diserbu oleh pihak Jabatan Agama Islam Selangor (JAIS). Terbaru, Faye memberitahu bahawa beliau sudah mengetahui siapakah dalang insiden berkenaan.

“Saya datang dengan hati terbuka nak tahu SOP. Dia tersasul satu nama dan dakwa ada kaitan. Nama sudah ada cuma saya tidak boleh beritahu sebab Jais yang kena cakap. Penolong pengarah Jais sudah cakap dengan saya sebut nama tapi bukan hak saya untuk beritahu”

“Saya hendak mereka cakap kepada media atau orang ramai, jelaskan siapa pengadu. Mereka yang perlu buat. Mereka yang terima fitnah. Siapa suruh mereka terima,” katanya kepada Projek MMO selepas salah seorang daripada pegawai JAIS mendedahkan nama pengadu tersebut.

Faye memaklumkan perkara berkenaan selepas pendedahan dibuat dalam satu pertemuannya bersama pihak JAIS beberapa hari selepas insiden pecah masuk itu. Bagaimanapun, JAIS enggan memberikan sebarang komen buat masa ini apabila dihubungi untuk mendapatkan penjelasan. (rkty/w)


Che Ta Dikecam Lagi, Kali Ini Memakai Jeans Koyak Di Lutut Pula

Sebelum ini Rozita Che Wan mungkin dikritik kerana memakaikan anaknya baju bergambar anjing, kini beliau sekali lagi mengundang kemarahan orang ramai dengan memuat naik sekeping gambar di akaun Instagramnya yang menunjukan beliau memakai seluar jeans koyak dibahagian lutut.

BACA: Che Ta Nafi Diri Hamil & Tidak Rancang Tambah Anak

Tindakan itu sekaligus membuatkan ruangan komen dibanjiri ratusan komen mengecam gaya pemakaian pelakon itu yang dilihat sangatlah tidak bersesuaian dengan imejnya yang kini sudah bertudung. Malah ada juga yang berpendapat, jika beliau memakai legging sekali pun tidak perlu memakai warna yang seakan warna kulit.

Rata-rata orang ramai mempersoalkan tindakan Che Ta yang hanya menutup bahagian atas badannya sahaja tetapi tidak pada bahagian kakinya yang terdedah hingga menampakkan warna kulit. Tidak kurang juga sebahagian daripada peminatnya cuba befikiran positif dengan menyangka ianya hanyalah stokin sehingga wujud pergaduhan sesama mereka.

Buat masa ini, Che Ta masih tidak memadam gambar tersebut dan dibiarkan sahaja di akaun Instagramnya. Tetapi apa pun, diharap Che Ta mempunyai penjelasan disebalik gambar yang penuh kontorversi ini. Sama-sama kita menunggu komen Che Ta selepas ini. (rkty/w)


Eira Syazira Jual Kasut Ciplak, Tipu Duit Pelanggan?

Jika sebelum ini pasangan ini pernah didakwa melarikan duit MLM sehingga membuat laporan polis ke atas pihak yang menuduh mereka, terbaru Eira Syazira  pula dikatakan menipu pelanggan dengan menjual kasut ciplak dan mengenakan harga yang mahal sama seperti original.

BACA: Nafi Larikan Duit Pelabur MLM, Eira Syazira & Suami Buat Laporan Polis

Menurut laporan Utusan Online, bukan itu sahaja, malah dikatakan kasut yang diterima itu mempunyai jahitan tidak kemas, siap mempunyai kopak-kopak lagi pada bahagian tapak kasut itu. Perkara ini mengukuhkan lagi dakwaan bahawa kasut yang dibeli individu itu merupakan barang rosak dari kilang.

Kata laporan itu lagi, individu itu telah membeli dua pasang kasut dengan harga yang mahal iaitu RM500. Namun beliau kecewa melihat keadaan kasut yang diterimanya itu serta sikap Eira yang tidak memeriksa kualiti kasut sebelum menjualnya memandangkan beliau telah membayar dengan harga yang tinggi.

Setakat ini Eira Syazira masih belum mengemukakan sebarang komen mengenai perkara ini. Tetapi diharap Eira tampil memberi penjelasan supaya tiada soal tuduh menuduh didalam hal ini. Namun jika perkara ini betul, semoga selepas Eira dapat perbaiki kualiti barangan yang dijual. (rkty/w)


Nurul Shazia Redha Tiada Jodoh Dengan Aweera

Susulan daripada kes Aweera yang telah dikatakan memukul bekas kekasihnya, Nurul Shazia atau lebih mesra dipanggil Zia daripada kumpulan Ziabella memberitahu dia memaafkan bekas kekasihnya itu dan menganggap tiada jodoh antara mereka walaupun telah bercinta selama 9 tahun.

“Saya maafkan dia untuk mengulangi semula memang tidak sama sekali. Saya redha mungkin tidak ada jodoh antara kami,” katanya yang ditemui di Karnival Bangkit Suria FM di Kuantan Pahang.

Zia turut mendapat sokongan daripada ibu dan adiknya sendiri untuk terus kuat dan tabah dalam mengharungi liku-liku kehidupan yang seterusnya.

“Mak saya sangat memahami dan menyokong apa yang sedang saya lakukan termasuklah dengan karier saya. Lepas apa yang telah terjadi dia (mak) selalu bersama serta mendekati saya supaya saya lebih tenang dan akhirnya Alhamdulillah benda yang lepas saya tidak mahu kenangkan lagi,” ujarnya yang serik bercinta lagi.

Sementara itu, Zia yang bersama kumpulan Ziabella turut mengadakan persembahan di Konsert Bangkit Suria FM yang telah diadakan di Perbadanan Stadium Darul Makmur, Kuantan. (rtky/h)


"Andai Saya Berkahwin Awal, Mungkin Sekarang Saya Sudah Bercerai"

Jejaka malaya, Hans Isaac akui dirinya tidak kisah jika ramai mengatakan jodonya lambat sampai walaupun sudah berusia. Ini kerana baginya seadndainya beliau berkahwin pada usia yang muda, mungkin hubungan itu tidak akan berkekalan dan akan berakhir dengan penceraian.

“Saya tak pernah terlalu ambil hati walaupun memang ramai yang suka usik saya dengan perkara ini. Kalau kawan-kawan usik tu biasalah. Lagipun ini soal jodoh, yang mana semua orang tahu, jodoh tu datang dari Tuhan. Sebenarnya, dulu pun saya sudah bersedia tetapi jodoh tak ada”

“Tetapi saya berani katakan, seandainya saya berkahwin ketika usia saya 34 atau 35 tahun misalnya, saya rasa mungkin saya dah bercerai dah ketika itu. Saya tak pernah cakap mengenai hal ini sebelum ini sebab baru sekarang saya faham keadaan itu. Dulu saya mungkin tak faham mengenai komitmen dalam hubungan kerana tak matang,” katanya kepada Utusan Online.

Hans akui suatu ketika dahulu beliau terlalu mencari kesempurnaan pada setiap hubungan yang terjalin sehingga akhirnya beliau sedar bahawa dalam dunia ini tiada yang sempurna, sebaliknya untuk mencari kesempurnaan kita harus berusaha. Dengan itu, beliau menganggap segala yang terjadi sebagai satu proses pembelajaran untuknya lebih mengenali erti kehidupan.

Bagaimanapun, terbaru Hans ada menyatakan bahawa beliau kini sedang dilamun cinta namun dirinya masih belum bersedia untuk mendedahkan kekasih hatinya itu, bimbang jika hubungan itu tidak berkekalan. Apa pun, semoga Hans dipertemukan jodoh secepat yang mungkin. (rkty/w)


Buat Gadis Yang Belum Berkahwin, Video Ini Khas Untuk Anda

Kami baru tahu sebenarnya di China, ada terma khas untuk gadis yang berumur 25 tahun ke atas dan masih belum berkahwin iaitu Sheng Nu atau leftover woman. Agak kejam sebenarnya gelaran tersebut dan ianya menjadi isu sejak sekian lama di China.

Menurut laporan New York Times, terma itu dipopularkan oleh All-China Women’s Federation pada tahun 2007 dan sejak itu ianya sering digunakan secara meuas di media massa sebagai gelaran kepada yang atas apa juga alasan menunggu untuk kahwin — atau mahu kahwin kerana cinta, bukan paksaan budaya semata.

Menyedari akan fenomena memberikan gelaran tidak elok kepada golongan tersebut, jenama penjagaan kulit ternama SK-II tampil dengan sebuah filem pendek berjudul Marriage Market untuk memberi kesedaran kepada ibu bapa di China tentang anak gadis mereka.

Marriage Market mengambil inspirasi dari budaya ibu bapa yang hadir ke sebuah pasar yang mana mereka akan mengiklankan biodata anak mereka yang masih belum berkahwin untuk dijodohkan dengan mereka yang masih bujang.

Dalam sesetengah kes, ada wanita yang tidak sedar diri mereka diiklankan oleh ibu bapa dalam marriage market tersebut dan ini menunjukkan betapa berbezanya pandangan dua generasi terhadap institusi perkahwinan.

Golongan wanita sebegini juga sebenarnya tersepit antara menurut kehendak ibu bapa untuk berkahwin atau menurut kata hati untuk menunggu cinta sejati sebelum menempuh alam perkahwinan yang bagi mereka bukan mudah ketika ini.

Dalam video di atas, gadis gadis yang digelar Sheng Nu mengambil inisiatif bersama SK-II untuk tampil ke hadapan menyuarakan isi hati mereka terhadap fenomena ini selain mahu membukti yang mereka juga mampu hidup berdikari dan bahagia jika belum berkahwin.

Kami suka akan apa yang gadis gadis ini lakukan bersama SK-II, mereka berani tampil menyatakan yang mereka okay jika masih belum berkahwin dan mereka juga okay untuk menunggu cinta sejati mereka demi kebahagiaan masa hadapan.


Mael XPDC Mengaku Tidak Bersalah Miliki Dadah

Vokalis kumpulan rock terkenal era 1990-an, Mael XPDC atau nama sebenarnya, Syed Ismail Syed Ibrahim, mengaku tidak bersalah atas dua tuduhan memiliki dadah jenis heroin seberat 0.46 gram dan monoacetylmorphines seberat 0.06 gram.

BACA: Zuar XPDC Selebriti Terkini Sertai PAS Sebagai Ahli Seumur Hidup?

Melaui BH Online, Mael membuat pengakuan itu sebaik kertas pertuduhan dibacakan jurubahasa mahkamah di hadapan Majistret Muhammad Hidayat Wahab. Dua rakannya, Hafiszudin Mokhtar,31 dan Razali Shapie, 43, turut membuat pengakuan tidak bersalah, manakala seorang lagi rakan mereka, Chairil Anwar Yaacob, 39, mengaku bersalah.

Mahkamah kemudian menjatuhkan hukuman penjara 10 bulan terhadap Chairil Anwar bagi pertuduhan pertama dan sembilan bulan bagi pertuduhan kedua dengan kedua-dua hukuman dijalankan serentak. Ketiga-tiga tertuduh pula diperintahkan menjelaskan wang jaminan RM8,500 setiap seorang dan 3 Mei ini ditetapkan sebagai tarikh sebutan semula kes terbabit.

Semua tertuduh didakwa mengikut Seksyen 12(2) Akta Dadah Berbahaya 1952 dan boleh dihukum mengikut Seksyen 34 Kanun Keseksaan yang membawa hukuman denda sehingga RM100,000 atau penjara sehingga lima tahun atau kedua-duanya, jika sabit kesalahan. (rtky/s)


Alif Satar Nafi Tolak Pelawaan Berduet Dengan Siti Nordiana

Penyanyi, Alif Satar menafikan dakwaan yang mengatakan beliau menolak tawaran berduet dengan Siti Nordiana kerana penyanyi itu masih tidak popular pada ketika itu. Tegasnya lagi, segala perbincangan atau kerjasama bersama artis lain akan ditentukan oleh syarikat rakamannya.

“Siti Nordiana pernah cakap perkara ini juga kepada saya bahawa dia meminta untuk berduet dengan saya untuk lagu Tak Ada Cinta Sepertimu, namun apabila ketika sesi rakaman Aliff Aziz pula yang muncul. Mungkin suaranya lebih sesuai untuk lagu tersebut”

“Secara jujurnya saya sendiri tidak tahu tentang itu kerana urusan lagu ditentukan oleh syarikat rakaman dan bukan sebab saya enggan duet dengannya kerana dia tidak popular ketika itu,” katanya kepada m Star Online berhubung dakwaan terbabit.

Apabila ditanya mengenai hubungan beliau dengan Siti Nordiana selepas beliau dikatakan disindir oleh penyanyi itu kerana menolak pelawaan duet bersama, Alif berkata, hubungan mereka baik sahaja kerana Siti Nordiana juga memahami perkara ini berlaku bukan atas kehendaknya.

Walaupun tidak dapat bergandingan didalam bidang nyayian, namun Alif memberitahu bahawa beliau kini sedang sibuk berlakon dengan Siti Nordiana didalam satu drama terbaru arahan Micheal Ang yang bertajuk Dia Semanis Honey yang kini dalam proses penggambaran. (rkty/w)


Hilang 1 Juta Pengikut, Wawa Zainal Kecewa Instagram Digodam

Jika sebelum ini, akaun Instagram milik Aeril Zafril telah digodam, kini tiba pula giliran isterinya, Wawa Zainal digodam malah individu yang bertanggunjawab atas perkara tersebut turut menawarkan pembelian akaun yang sudah mempunyai pengikut lebih 1 juta orang itu.

BACA: Gambar Sekitar Majlis Akikah Anak Kedua Wawa Zainal, Aeril Zafril

Meluahkan rasa kecewa di Instagram, Wawa Zainal menjelaskan dia mungkin hanya akan berinteraksi bersama peminatnya melalui laman sosial Twitter. Sementara itu, Aeril juga turut memuatnaik gambar akaun tersebut selain memohon orang ramai membuat laporan kepada pihak Instagram terhadap insiden tersebut.

Jika dilihat pada situasi kini, Instagram sudah pun menjadi salah satu platform perniagaan buat orang ramai termasuklah barisan selebriti tanah air. Buat Wawa Zainal, bertabahlah dengan dugaan yang menanti. Mungkin ada yang lebih baik di masa hadapan. (rtky/s)


Che Ta Nafi Hamil Kali Kedua, Tidak Rancang Tambah Ahli Keluarga

Gara-gara memuat naik kepsyen di Instagram, ruangan komen milik Rozita Che Wan dihujani dengan ucapan tahniah oleh para peminatnya yang menyangka pelakon jelita itu hamil buat kali kedua. Namun, Che Ta menafikan desas-desus berkenaan dan menjelaskan bahawa kepsyen itu sekadar suka-suka sahaja.

BACA: “Tak Sia Sia Che Ta Bawa 20 Buah Beg Pergi Melancong”

“Tidaklah, mana ada saya hamil. Kapsyen yang ditulis di akaun Instagram sekadar suka-suka sahaja. Tidak tahu pula orang lain ambil serius,” katanya kepada Kosmo Online berhubung tanggapan orang ramai yang menyangka beliau sekali lagi berbadan dua selepas melahirkan Aaisyah Dhia Rana.

Tambah isteri kepada Zain Saidin itu lagi, buat masa sekarang ini beliau masih tidak membuat sebarang perancangan untuk menambah bilangan anggota keluarga memandangkan usianya yang semakin meningkat. Malah untuk mengandung pada usia sebegitu, risiko yang perlu dihadapi oleh wanita agak tinggi juga. (rkty/w)


Izreen Azminda Bengang Dituduh Sombong, Rendahkan Peminat

Menerusi akaun Instagram miliknya, Izreen Azminda kelihatan bengang dengan tindakan salah seorang peminatnya yang mendakwa beliau seorang yang sombong dan suka merendah-rendahkan para peminatnya. Dengan itu, Izreen tampil memberi penjelasan tentang perkara itu.

“Wow cik puan, puan sri, datin sri, datin paduka or dato jgn cakap sebarangan taw, tak baik saya rasa saya salah seorg anak seni dalam beribu2 yg ada dalam msia ni yg terpaling susahnya nk tolak, kata tak boleh kalo ada peminat nk ajak amik gambar, bertegur ker mmg jarang jadilah”

“Apatah lagi nk kondem or marah peminat, rasanya kwn2, org2 tempat kerja, ataupun org luar yg kenal n penah jumpa saya ni belum lagi saya dengar diaorg kata saya kerek. Kalo gila2 cakap byk tu dah mmg selalu dengar, kerek tu belum lagi. Awak kena ingat eh artis manusia jugak taw bukan sejenis alien yg turun dari dunia lain nk senyum smpi telinga 24jam yg tak pasal2”

“Sesapa jer kalo jumpa tegur mcm biasa saya okay shj. Kadang2 boleh siap bersembang lagi kalo saya tak rushing, jd jgn nk timbulkan cerita yg mmg tk best langsung nk dibaca tengah hari panas ni, apa kata pi beli aiskrim ka pi swimming ka atau pi tdoq sj dari dok cari pasai tak pasai2 ni,” jelasnya menerusi akaun Instagram miliknya.

Bagaimanapun, rata-rata peminat Izreen menafikan dakwaan tidak berasas itu dengan menjelaskan bahawa beliau merupakan seorang artis yang sangat peramah dan sukar menolak ajakan peminat untuk bergambar. Malah ramai juga yang turut memenuhi ruangan komen selebriti itu mengecam tindakan individu terbabit. (rkty/w)


Nora Danish & Nedim Nazri Ingin Tambah Cahaya Mata Selepas Kahwin

Mengimpikan sebuah majlis perkahwinan sederhana, Nora Danish akui beliau dan pasangan, Nedim Nazri tidak mahu berhabis wang untuk perkahwinan besar, cukup sekadar bernikah. Malah katanya lagi, beliau juga berhasrat untuk menimang cahaya mata bersama bakal suaminya itu.

“Daripada berhabis untuk hantaran dan belanja kahwin tinggi, ada baiknya wang itu disimpan dan digunakan apabila kami melayari hidup berumah tangga nanti. Sudah tentu wang banyak yang perlu dibelanjakan dalam jangka masa panjang. Ada baiknya duit yang ada itu kami laburkan”

“Tambah pula selepas berkahwin, pastinya saya dan Nedim mahu menimang cahaya mata lagi. Membesarkan anak-anak zaman sekarang belanjanya agak tinggi. Pada waktu sama, wang yang ada boleh kami gunakan untuk memulakan perniagaan bersama,” jelasnya kepada Harian Metro.

Selain itu, Nora turut berkongsi kesungguhan Nedim yang ingin menjadikannya isteri dan berkahwin pada tahun ini, antara sebab beliau tidak berfikir panjang mengenainya. Malah, pengalaman lalu sedikit pun tidak membuatkan beliau takut untuk bernikah lagi.

Malah baginya lagi, kegagalan perkahwinan terdahulu banyak mengajarnya dan juga Nedim yang turut pernah berkahwin sebelum ini untuk menjadi suami isteri yang lebih baik serta mendidik diri untuk sentiasa bersabar didalam perhubungan supaya dapat melalui liku-liku perkahwinan. (rkty/w)


Nabil Ahmad Berubah Sedikit Demi Sedikit, Mahu terus Positif

Setelah pelakon dan juga pelawak, Nabil Ahmad mengerjakan ibdah haji, dia mengakui ada mulut-mulut yang mempertikaikan dirinya yang tidak banyak berubah. Bagaimanapun, Nabil mempunyai jawapan tersendiri terhadap perkara tersebut.

“Saya berubah atas kehendak saya sendiri. Bukan nak tunjuk baik jauh sekali takut orang mengata saya bukan suami dan bapa yang baik untuk keluarga. Tapi semuanya berlaku kerana tanggungjawab semakin berat di bahu”

“Secara berdikit-dikit, saya memenuhi kekurangan dalam diri. Saya belajar ilmu agama. Saya berubah kerana mahu sesuatu yang boleh dijadikan contoh buat anak-anak saya kelak. Mereka adalah hala tuju saya yang baharu. Perubahan yang positif, itu yang saya inginkan,” jelasnya kepada Utusan Malaysia.

Walaupun perilakunya sering dipertikaikan sesetengah pihak, namun bagi Nabil dia sentiasa mencari sisi positif sesuatu perkara selain memperbaiki kekurangan yang ada.

“Saya tahu ada yang cakap, Nabil tak banyak berubah selepas pulang Mekah. Perkara ini terlalu subjektif untuk diperkatakan. Tapi usaha saya untuk mengelakkan daripada terjebak daripada kemungkaran-kemungkaran tersebut, saya lakukan dalam diam-diam”

“Antaranya saya terpaksa menolak tawaran berlakon kerana komitmen sebagai pelakon memungkinkan saya menolak prinsip hidup saya yang satu ini. Faham-faham sajalah dunia lakonan ini. Ada banyak fitnah. Saya tak nak ulas panjang-panjang. Mana yang lepas itu, lepas sajalah. Tak perlu dikenang,” katanya. (rtky/s)


Janna Nick Nafi Dakwaan Berlagak Diva Dan Hasut Penerbit

Baru-baru ini ada dakwaan mengatakan pelakon yang semakin meningkat naik, Janna Nick sudah belagak diva dengan menghasut penerbit dan pengarah untuk tidak mengambil pelakon yang tidak disukai beliau. Namun, Janna menafikan sekerasnya dakwaan terbabit kerana mempercayai ada pihak yang cuba burukan namanya.

“Saya tidak pernah cuba berbuat begitu. Soal pilihan pelakon adalah hak penerbit dan stesen TV untuk menentukannya. Saya tidak tahu bagaimana isu ini boleh timbul. Mungkin ada pihak yang sengaja menggunakan nama saya untuk menutup perkara sebenar yang dilakukannya”

“Barangkali pelakon yang dicadangkan itu tidak diterima stesen TV kerana karakter tidak sesuai. Mereka menggunakan alasan dengan mengaitkan nama saya untuk menutup perkara sebenar. Sekiranya ada yang bertanya, saya tidak akan lari dan cuba menjawab dengan baik untuk memperbetulkan keadaan,” katanya kepada Berita Harian Online.

Tambah pelakon yang pernah mengungguli kategori Artis Pilihan anugerah DFKL 2016, tiada sebab untuk beliau mengelak dari menjawab soalan berkenaan kerana cerita itu sememangnya tidak benar. Malah, katanya lagi apa yang penting adalah beliau tahu menjaga diri sepanjang berada dalam industri seni ini. (rkty/w)


Fahrin Ahmad Lebih Selesa Isteri Berehat Ketika Hamil

Setelah berkongsi berita baik mengenai kehamilan isteri tercinta baru-baru ini, Fahrin Ahmad dalam masa yang turut mendedahkan bahawa isteri kini telah pun meletak jawatan sebagai ketua pramugari di sebuah syarikat penerbangan.

“Alhamdulillah, semuanya menunjukkan perkembangan yang sihat setelah menjalani pemeriksaan buat kali kedua, baru-baru ini. Cuma apabila masuk ke peringkat ini, Elena sudah mula rasa sakit belakang, pinggang dan lenguh-lenguh kaki”

“Mungkin ramai yang belum tahu atau tidak perasan, Elena sudah pun meletak jawatannya pada hujung Januari lalu dan kembali ke Malaysia. Saya lebih senang dia berehat, apatah lagi ketika hamil,” jelas pelakon ini yang dipetik berkata kepada BH Online.

Pasangan bahagia ini telah berkahwin pada Mei tahun lalu di Pusat Konvensyen Sime Darby Bukit Kiara. Apa pun, semoga segala urusan Fahrin dan juga isteri dipermudahkan. Peminat Fahrin pastinya tidak sabar-sabar menantikan kelahiran cahaya mata sulung pelakon ini. (rtky/s)


Gambar Sekitar Resepsi Perkahwinan Shah Iskandar & Isteri Di Shah Alam

Selamat mendirikan rumah tangga pada Januari lalu, pada hari ini telah berlangsung majlis resepsi pelakon Shah Iskandar dan isteri yang diadakan di IDCC Convention Centre, Shah Alam.

Dalam majlis resepsi yang cukup meriah itu, selain keluarga terdekat, rakan-rakan artis turut hadir memeriahkan suasana. Sebelum ini, Shah mengambil keputusan untuk berkahwin tanpa mengikat tali pertunangan di atas faktor usia.

Selain itu, Shah juga sangat bersyukur kerana isterinya itu sangat memahami kerjaya seninya sebagai pelakon dan sangat penyabar. Pelakon ini juga tidak mahu mendedahkan jumlah mas kahwin dan hantaran.

Semoga ikatan perkahwinan mereka akan sentiasa dilimpahi rezeki selain dipermudahkan segala urusan. Malah pastinya peminat Shah Iskandar selepas ini menantikan cahaya mata daripada pasangan ini. (rtky/s)


Jadual Kerja Padat, Mira Filzah Tak Terfikir Soal Teman Hidup

Melalui ruangan Cik Pang di Metro Ahad, Mira Filzah telah mendedahkan bahawa dia tidak mempunyai kekasih hati lagi. Malah melalui sumber itu juga menyatakan Mira tidak pernah terfikir mengenai perkara tersebut ketika ini.

“Cik Pang terkejut apabila seorang teman sekerja berkongsi cerita itu. Katanya, dia juga pelik apabila Mira menegaskan yang dia memang tidak punya teman lelaki. Terang Mira jujur, sewaktu zaman di universiti memang dia ada berkawan rapat dengan seorang lelaki tetapi apabila temannya itu melanjutkan pelajaran ke luar negara, mereka tidak lagi berhubungan”

“Apabila teman Cik Pang tanya, tidakkah dia berasa sunyi apabila tidak mempunyai teman lelaki sedangkan rakan sebaya semuanya sudah berpunya? Atau kemungkinan kerana pernah dikecewakan sebelum ini, menyebabkan Mira lebih berhati-hati dalam menerima cinta daripada lelaki?,” antara celoteh Cik Pang di ruanganny itu.

Persoalan itu dijawab oleh Mira. Katanya, ketika ini soal sunyi tidak menjadi masalah kerana jadual kerjanya sekarang terlalu padat hingga dia tidak punya ruang untuk memikirkan soal kekasih hati mahupun cinta.

Apa pun, jawapan sebegini pastinya memberi peluang kepada lelaki di luar sana untuk mencuba. Siapa tahu, mungkin juga jodoh Mira kuat dengan jurugambar berkaca mata. Eh? Apa pun, semoga percaturan hidup Mira akan sentiasa dipermudahkan. (rtky/s)


Randy Pangalila Mengakui Rindu Berlakon Dengan Elfira Loy

Jika sebelum ini pelakon Elfira Loy pernah dikaitkan dengan pelakon dari Indonesia, Baim Wong, kini giliran Randy Pangalila pula terkena tempias tersebut. Sebelum ini, Randy dan Elfira pernah digandingkan bersama di dalam drama arahan Michael Ang. Kesan daripada gandingan itu, peminat teringin melihat mereka bersama.

“Bukan hanya di Malaysia, tetapi di Jakar juga ada yang bertanya sejauh mana hubungan saya dengan Elfira. Ketika menjadi tetami program bual bicara, Rumpi No Secret, untuk sebuah saluran di sana pada Disember lalu, saya disoal apakah benar saya menjalin cinta lokasi dengan Elfira?”

“Pertanyaan itu membuatkan saya tergamam kerana antara kami tiada hubungan istimewa. Saya menyenanginya malah Elfira antara teman artis Malaysia yang paling akrab. Saya sedar ramai yang mendoakan, malah berharap kami akan bercinta di alam realiti,” kata Randy dipetik dari BH Plus.

Sementara itu menurut Randy, dia turut merindui untuk berlakon bersama Elfira kerana pelakon bertubuh genit itu sangat membantu. Walaubagaimanapun, hasrat peminat untuk melihat Randy dan Elfira bercinta mungkin tidak kesampaian kerana Randy sudah 5 tahun menjalin cinta secara serius dengan teman wanitanya, Michella dan berhasrat untuk berkahwin dalam masa dua tahun lagi. (rtky/s)


Pengkhianatan Epik Di Antara Adik Beradik Dalam The Huntsman: Winter War

The Huntsman: Winter War merupakan sebuah filem yang menceritakan sengketa di antara dua beradik. Oleh kerana rasa obses untuk menjadi yang tercantik di dalam kerajaannya, Queen Ravenna bertindak mengkhianati adiknya Freya.

Freya jauh membawa diri dan dalam masa yang sama turut membangunkan barisan tentera Huntsmen sebagai pelindung, dan turut meletakkan syarat agar tidak ada dua daripada mereka jatuh cinta.

Ketika perang di antara dua beradik ini semakin memuncak, hero kepada filem ini, Eric dan juga Sara perlu sama-sama membantu untuk menewaskan Ravenna. Jika Ravenna tidak ditentang, kejahatan akan terus menguasai kerajaan tersebut buat selamanya.

Namun adakah Freya dan juga angkatan Huntsmen akan berjaya menewaskan kuasa jahat Queen Ravenna atau mungkin juga Queen Ravenna sebenarnya sudah mempunyai kekuatan yang mampu menewaskan adiknya itu?

Jom saksikan bersama-sama trailer filem ini yang dibintangi oleh Chris Hemsworth, Charlize Theron, Emily Blunt dan Jessica Chastain. The Huntsman: Winter War yang sudah ditayangkan di pawagam berdekatan anda pada 14 April lalu. Jom!


Fizo Omar Akui Ada Pelanggan Yang Dibayar Namun Bukan Oleh Mereka

Demi membersihkan nama dan juga reputasi perniagaan tudung Fareeda, Fizo Omar dalam masa yang sama menjelaskan bahawa sebenarnya memang terdapat pelanggan yang dibayar sehingga menyebabkan ramai di antara mereka beratur di depan butik.

Bagaimanapun mereka bukanlah dibayar oleh pihak Fareeda namun dibayar oleh ejen-ejen yang menjual semula tudung tersebut. Fizo menjelaskan perkara tersebut kepada Kosmo! Online dengan niat untuk menjelaskan perkara sebenar di sebalik dakwaan bahawa mereka mengupah orang ramai untuk beratur.

“Memang mereka dibayar, tetapi bukan oleh pihak Fareeda. Mereka dibayar oleh ejen-ejen yang menjual semula tudung Fareeda. Untuk pengetahuan semua, setiap seorang hanya boleh dapat satu nombor dan membeli sebanyak empat helai”

“Maka, disebabkan itu ada ejen yang mengupah 10 orang barangkali untuk membeli nombor giliran. Jadi, tidak ada isu pihak Fareeda mengupah atau membayar mana-mana individu untuk berebut-rebut mengambil nombor giliran,” katanya.

Tidak menyangka bahawa video yang dikongsikannya mendapat reaksi tidak puas hati ramai pihak, Fizo turut menafikan perkongsian tersebut adalah di atas dasar riak kerana produk tudung tersebut laku keras. (rtky/s)


Gambar Sekitar Majlis Resepsi Kedua Shahrol Shiro & Anna Anisha

Setelah melangsungkan majlis persandingan pada 18 Mac lalu, pasangan suami isteri, Shahrol Shiro dan Anna Anisha sekali lagi melangsungkan majlis resepsi kedua perkahwinan mereka semalam di Laman Pengantin, Taman Melawati.

Majlis yang dipenuhi dengan warna ungu kelihatan begitu indah dengan kehadiran pengantin lelaki yang segak memakai sut kelabu, manakala pengantin perempuan pula kelihatan cantik berseri memakai gaun serba putih. Selain itu, anak Shahrol hasil dari perkahwinan terdahulu, Muhd Adam Danish turut tidak ketinggalan hadir.

Majlis resepsi yang cukup meriah itu turut dihadiri oleh barisan selebriti tanah air seperti kumpulan Zero, Fad Bocey dan isteri, Dina Nadzir sebagai pengacara majlis dan ramai lagi. Tidak lupa juga saudara mara serta teman rapat pasangan pengantin.

Dengan ini, kami kongsikan beberapa keping gambar sepanjang majlis resepsi perkahwinan Shahrol Shiro dan pasangan, Anna Anisha. Enjoice! (rkty/w)


Hanis Zalikha Dan Suami Belum Sedia Dedah Jantina Bayi Pertama

Pelakon dan pengacara, Hanis Zalikha yang sedang sarat mengandung dengan usia kehamilan mencecah tujuh bulan menyatakan, beliau dan suami, Hairul Azreen masih belum bersedia untuk mendedahkan jantina bayi yang bakal lahir pada tarikh sama dengan hari perkahwinannya, 5 Jun.

“Ia agak mencabar kerana saya belum biasa berdepan dengan situasi ini. Kebiasaannya, wanita hamil akan mengalami alahan teruk pada trimester kandungan tetapi saya pula hingga ini, masih muntah-muntah. Cuak juga tetapi saya cuba cekalkan diri dan menganggap ia sebagai ujian Allah. Pernah saya bertanya ibu, tetapi dia hanya melalui alahan teruk pada trimester pertama”

“Ibu mentua pula sudah lupa pengalaman itu kerana melahirkan anak terakhir 28 tahun lalu. Saya anggap semua ini sebagai dugaan ketika mengandung, mungkin Allah ingin pemudahkan semua urusan saya ketika bersalin kelak, insya-Allah,” katanya kepada Berita Harian Online.

Hanis Zalikha yang baru sahaja melancarkan koleksi pakaian raya, His & Her dengan kolaborasinya bersama suami baru-baru ini berkata, walaupun perutnya semakin membesar tetapi beliau tetap aktif melakukan kerja kerana sikapnya yang tidak suka duduk diam. Malah beliau juga berharap, anaknya yang bakal lahir nanti akan mengikut jejak langkahnya.

Manakala apabila ditanyakan mengenai perancangannya selepas melahirkan bayi pertamanya, Hanis berkata, dirinya mungkin akan mempertimbangkan tawaran sebagai pengacara yang tidak memerlukan banyak masa diluar. Malah suaminya juga bersetuju jika beliau tidak terlalu aktif didalam bidang lakonan yang menuntut lebih banyak masa diluar. (rkty/w)


Sekitar Sambutan Hari Jadi Anak Sulung Fasha Sandha, Putra Rayfal

Semalam telah berlangsung sambutan hari jadi anak sulung pelakon terkenal, Fasha Sandha iaitu Putra Rayfal yang memasuki usia 3 tahun. Majlis meriah itu nampaknya turut dihadiri oleh bekas suami Fasha, Rizal Ashram Ramli yang juga merupakan ayah kandung kepada Putra Rayfal.

Majlis yang berwarna-warni itu kelihatan ceria sekali dengan kehadiran para tetamu termasuk beberapa selebriti tanah air seperti Johan dan isteri, Ozlyn, Datuk Aliff Syukri dan isteri, Datuk Rita Sosilawati, Eina Azman dan ramai lagi. Malah tidak ketinggalan juga saudara-mara serta rakan rapat Fasha Sandha.

Apa pun selamat hari jadi diucapkan kepada Putra Rayfal dan semoga menjadi anak yang soleh dan mampu menjaga ibunya suatu hari nanti. Dan kepada Fasha, kami ucapkan semoga terus sabar dan tabah menghadapi cabaran dimasa akan datang. Dengan ini, kami kongsikan beberapa gambar disekitar majlis hari jadi Putra Rayfal. Enjoice! (rkty/w)


Zainol MacWilson Nafi Berfoya Dengan Duit Anaknya, Zahirah MacWilson

Sedangkan empunya badan sendiri tidak tah u dari mana datangnya isu ini, pelakon Zainol MacWilson menafikan dia sering berfoya-foya menggunakan wang anaknya yang juga pelakon Zahirah MacWilson.

“Zahirah anak saya dan kedudukan kewangan saya tidak stabil ketika itu. Jadi sebagai bapa, saya rasa tidak salah kalau saya meminta wang daripadanya. Saya tak pernah gunakannya untuk berfoya-foya. Saya rasa dia faham mengenai perkara ini,” katanya kepada Harian Metro.

“Sebenarnya saya seorang peramah. Jadi, mungkin ada yang salah anggap. Mungkin juga disebabkan saya dikenali membuatkan pergerakan saya sentiasa diperhatikan,” katanya.

Dalam pada itu, Zainol mengaku dia sudah bercerai dengan isterinya Maslinda Yusof pada November tahun lalu malah bekas isterinya juga turut mendedahkan siapa di sebalik punca penceraian mereka.


Liyana Jasmay: Nak Berlakon Tak Perlu Seksi

Pelakon yang sudah bergelar ibu kepada dua cahaya mata, Liyana Jasmay 28, memberitahu untuk menjadi seorang pelakon, bukanlah satu keperluan untuk mendedahkan tubuh badan kepada umum. Malah bagi pelakon yang belum berkahwin, mereka boleh untuk menolak watak sebegitu.

“Bila sudah berkahwin banyak perkara perlu dijaga, watak yang tak sepatutnya dilakonkan kita sendiri boleh berfikir dan tolak tawaran tersebut. Kalau tak kahwin sekalipun untuk pelakon-pelakon perempuan saya nak nasihatkan sikit, tak perlu untuk cium-cium, pegang-pegang atau dukung”

“Dalam lakonan tak perlu ada porn. Itu tak baik serta tak perlu seksi pun. Saya sendiri yang tengok geli apatah lagi masyarakat di luar sana,”katanya yang ditemui di Majlis Pelancaran ‘Karya 12’ anjuran Astro Citra kelmarin.

Semenjak kebelakangan ini pertandingan realiti TV banyak melibatkan artis-artis ternama tempatan yang mencuba nasib untuk merealisasikan impian mereka. Pun begitu, Liyana Jasmay tidak berminat untuk menyertai sebarang pertandingan realiti TV kerana bagi dirinya dia lebih suka apa yang dibuatnya sekarang.

“Realiti TV? tidak sama sekali terima kasih. Saya tak nak memperbodohkan diri di atas pentas. Maksud saya orang tahu apa yang saya buat. Saya tak perlu untuk ke pertandingan realiti untuk memberitahu kepada orang ramai apa yang saya buat”

“Mungkin mereka yang menyertai realiti TV kurang dikenali tapi saya tak tahulah. Mungkin juga mahukan kemashyuran, tapi bagi saya kemasyhuran bukanlah segala-galanya. Apa yang saya boleh beritahu buatlah yang terbaik,” katanya panjang lagi.

Dalam perkembangan lain, Liyana Jasmay akan mengeluarkan single terbarunya berjudul ‘Oh Nana’ ciptaan sepenuhnya Aliff Abdullah (Sleeq) yang akan dilancarkan tidak lama lagi. (rtky/h)


"Hafidz Roshdi Sepatutnya Lebih Matang Tanggani Situasi Ini"

Nampaknya perang diantara pelakon drama bersiri, Tundukkan Playboy Itu masih belum reda. Terbaru, Uqasha Senrose menyatakan rasa terkilannya apabila beliau dipersalahkan dan dituduh menjadi punca kontorversi terbabit. Malah katanya lagi, sikap tidak matang Hafidz Roshdi sebenarnya menjadi punca hal ini berlarutan

“Saya hairan kenapa orang hanya nampak seperti saya yang menjadi punca kontroversi itu, hanya berdasarkan satu status saya muat naik. Sedangkan selepas itu dia memuat naik tiga status berbeza di laman sosialnya dengan ayat yang agak kasar bunyinya”

“Dia sepatutnya lebih matang dalam menangani situasi ini. Pada saya, tidak perlu rasanya untuk dia memberitahu mengenai perasaan cemburu tunangnya itu kepada khalayak. Ia akan lebih merumitkan keadaan dan mencalarkan reputasi tunangnya sendiri,” katanya kepada Berita Harian Online berhubung status yang dimuat naik oleh Hafidz.

Selain itu, Uqasha turut memberitahu, beliau pernah cuba menghubungi Hafidz bagi mendapat kepastian punca kontorversi ini terjadi kerana menyedari hal ini sudah berlarutan. Namun usahanya gagal apabila Hafidz tidak menjawab panggilan telefon serta mesej yang dihantar.

Perang media sosial diantara pelakon drama bersiri ini bermula apabila Hafidz berkongsi kisah tunangnya yang cemburu dengan Uqasha. Perkara itu membuatkan Uqasha menyindir kenyataan tersebut di Twitter. Sindiran itu bagaimanapun membuatkan Hafidz bengang dan kemudian membalas kenyataan Uqasha namun status tersebut telah dipadam. (rkty/w)


Fahrin Ahmad Sahkan Isteri Mengandung

Tahniah diucapkan kepada pelakon, Fahrin Ahmad yang bakal menjadi seorang bapa tidak lama lagi. Setelah spekulasi mengenai kehamilan isterinya semalam, Fahrin Ahmad tampil memberikan pengesahan tentang berita gembira itu supaya dapat berkongsi kegembiraan bersama peminat.

Menerusi Utusan Online, Fahrin Ahmad telah mengesahkan bahawa isterinya, Elena Hani kini sedang mengandung dengan usia kehamilan 15 minggu. Malah katanya lagi, walaupun kandungan isterinya masih baru kesihatannya masih dalam keadaan sihat.

Terdahulu, Fahrin Ahmad telah memuat naik satu kepsyen di Instagram beliau menyatakan kesedihannya terpaksa meninggalkan isterinya dan bayi yang dikandungkan untuk bekerja. Sejurus selepas itu, ramai yang membuat spekulasi bahawa pelakon itu mungkin bakal menjadi bapa.

Bukan itu sahaja, akaun instagram Fahrin Ahmad juga turut dibanjiri dengan ucapan tahniah daripada semua peminat mereka. Ramai juga diantara peminat mereka memang tidak sabar menantikan kehadiran cahaya mata pertama pasangan terbabit. (rkty/w)


Faye Kusairi Terasa Teraniaya, Malu Rumah Keluarga Diserbu JAIS

Pelakon, Faye Kusairi meluahkan rasa terkilannya terhadap kecuaian pihak Jabatan Agama Islam Selangor (JAIS) yang menceroboh rumah keluarganya baru-baru ini. Malah beliau juga rasa teraniaya apabila ada pihak membuat laporan palsu hingga rumah keluarganya diserbu Ahad lalu.

“Tujuan saya bukanlah untuk menuding jari kepada mana-mana pihak, namun saya berasa teraniaya apabila keluarga diperlakukan sebegini. Malah, pihak si pengadu turut memberi jaminan kepada pihak JAIS untuk menanggung kos kerosakan sepanjang proses serbuan berlangsung”

“Maruah keluarga saya turut tercemar apabila insiden terbabit disaksikan oleh jiran tetangga. Saya juga risaukan ibu saya yang menghidap darah tinggi. Saya ada hak untuk mengetahui siapakah pengadu itu kerana saya juga risau akan keselamatan saya,” katanya kepada Berita Harian Online.

Tegasnya lagi, apa yang lebih merisaukan adalah individu terbabit mengatahui kelima kereta miliknya dan keluarga sehingga membuatkan beliau takut untuk keluar rumah. Dengan itu, beliau telah membuat keputusan untuk membuat satu lagi laporan berkaitan dengan keselamatan diri. (rkty/w)


Che Ta Bawa Beg Banyak Ketika Melancong

Seperti kebiasaan pelakon dan juga usahawan wanita ini melancong, pastinya busana yang diperagakan di sana cantik-cantik belaka dan baru-baru ini melalui perkongsian gambar di Instagram Annas Easkay mendedahkan Che Ta turut membawa 20 beg bersamanya.

“Tak sia-sia Che Ta bawak 20 luggage, beg tangan je dah 4 beg.Hehe,” memetik kembali caption Annas di laman sosial tersebut. Jika dilihatkan pakaian dan juga apa yang digayakan Che Ta ketika melancong, tidak hairan pun jika itu jumlah bag yang dibawanya.

Che Ta sebelum ini telah beberapa kali menjelaskan bahawa dia tidak pernah menghiraukan kata-kata negatif yang dilemparkan kepadanya kerana terdapat pelbagai lagi perkara penting yang perlu diberi perhatian. Apa pun, semoga Che Ta dan keluarga selamat pulang ke tanah air. (rtky/s)


"Tidak Perlu Bandingkan Saya Dengan Shaarnaz Ahmad"

Pelawak dan pengacara, Nabil Ahmad meminta orang ramai supaya menghentikan kritikan negatif yang dilemparkan kepada gandingan pengacara Shaarnaz Ahmad dan Scha Al Yahya didalam program Gempak Superstar yang bersiaran pada minggu lalu.

“Setiap orang mempunyai kelainan dari segi pengacaraan dan saya rasa tak perlu untuk orang bandingkan saya dan Sharnaaz. Bekerja dalam bidang ini bukanlah sesuatu yang mudah. Jangan terus mengkritik seseorang tanpa mengetahui apa yang mereka lalui”

“Macam Sharnaaz, dia masih lagi baru dalam bidang ini dan kita kena beri peluang kepada dia. Saya rasa Sharnaaz mempunyai potensi yang cerah dalam bidang ini. Saya pernah lalui apa yang mereka rasa lebih-lebih lagi bila siaran langsung, memang gementar dan banyak perkara yang bermain di fikiran, katanya kepada Astro Gempak.

Tambah Nabil lagi, beliau percaya bahawa Shaarnaz dan Scha boleh menjadi pengacara yang baik. Namun mungkin mereka perlu diberi sedikit masa untuk menyesuaikan diri dan memperbaiki kekurangan yang ada. Malah katanya lagi, mereka juga harus diberi peluang supaya orang ramai dapat melihat peningkatan kerja mereka. (rkty/w)


Fizz Fairuz Akui Dirinya Sudah Tidak Popular

Pelakon, Fizz Fairuz akui zaman kegemilangannya sebagai pelakon semakin suram ekoran beliau mula kurang menerima tawaran berlakon sejak kebelakangan ini. Namun baginya, ia adalah satu kitaran normal bagi kerjaya pelakon, malah beliau tidak berasa kecewa dengan hakikat itu.

“Sebagai pelakon saya terima hakikat zaman kegemilangan saya sudah pun berkahir dan ia kitaran biasa. Jika dahulu adalah masa saya sekarang giliran bakat-bakat baharu pula untuk mencipta nama sebagai pelakon. Saya masih dalam industri dan saya ada perancangan tersendiri untuk membawa karier saya ke tahap lebih tinggi”

“Alhamdulillah sebagai permulaan saya sudah pun membuka syarikat sendiri iaitu Rain Maker Creative Sdn Bhd untuk menghasilkan drama atau pun filem termasuk pengurusan acara,” katanya kepada portal m Star Online berhubung perancangannya didalam bidang seni.

Bagaimanapun, jelasnya lagi sejak penglibatannya didalam filem pecah panggung, Munafik baru-baru ini, nama beliau kembali melonjak naik serta menerima pelbagai tawaran berlakon. Pada masa yang sama, beliau turut meluahkan rasa syukur diatas sambutan luar biasa filem itu sehingga membuka peluang kepadanya untuk terus berlakon. (rkty/w)


Fahrin Ahmad Bakal Bergelar Bapa?

Umum mengetahui pasangan romantis, Fahrin Ahmad dan isteri, Elana Hani telah berkahwin awal Mei tahun lalu namun setakat ini masih tiada kedengaran berita isterinya hamil. Tetapi menerusi satu kepsyen di Instagram Fahrin Ahmad semalam, ramai membuat spekulasi bahawa beliau mungkin bakal menjadi seorang bapa nanti.

Dalam kepsyen berkenaan, Fahrin Ahmad meminta maaf kepada isterinya kerana terpaksa bekerja jauh bersama Aidid Marcello di Manchester. Pada masa yang sama, Fahrin Ahmad turut menyatakan rasa sedihnya kerana terpaksa berpisah dengan isterinya dan bayi yang sedang dikandungnya.

Selepas kepsyen misteri itu dimuat naik, ruangan komen mula dibanjiri dengan ucapan tahniah dari peminat mereka yang sudah tidak sabar menunggu berita gembira tersebut diumumkan oleh Fahrin Ahmad sendiri. Jadi, jika benar marilah kita sama-sama menantikan jawapan Fahrin Ahmad mengenai khabar angin ini.

Apa pun jika betul isteri Fahrin Ahmad hamil, tahniah kami ucapkan kepada pasangan merpati sejoli ini. Semoga segalanya berjalan lancar dan dipermudahkan urusan. Harap-harap rumah tangga Fahrin Ahmad dan isteri bertambah ceria selepas kehadiran cahaya mata nanti. (rkty/w)


Aweera Ditahan Polis Kerana Didakwa Pukul Kekasih?

Melalui laporan daripada BH Online, seorang penyanyi rock telah ditahan polis seketika kerana didakwa telah memukul kekasihnya yang merupakan anggota kumpulan ZiaBella, Shazia Mohd Rozaini.

BACA: Aweera: Drama Edry KRU Raih Simpati Di AJL 29 Menjadi

“Benar, dia memukul saya dengan teruk. Saya sudah tidak boleh menerima keadaan ini, menyebabkan saya membuat laporan polis. Dia juga ditahan seketika. Bagaimanapun, dia dilepaskan dengan syarat dirinya tidak boleh lagi dekat dengan saya ataupun keluarga”

“Dia juga takkan ada sebarang kaitan lagi dengan saya. Jika tidak, kes ini akan di bawa ke mahkamah,” katanya kepada kepada laman berita tersebut sambil menjelaskan tidak boleh bercerita lebih lanjut kerana kes berkenaan masih dalam siasatan polis.

“Saya bercinta dengannya lebih sembilan tahun dan tak sangka pula begini pengakhirannya. Tetapi saya percaya setiap kejadian ada hikmahnya. Walaupun bukan mudah, saya akan terus pandang ke hadapan dan tidak mungkin akan kembali kepadanya semula,” jelasnya.

Selain itu, Shazia atau Zia yang popular menerusi lagu Unfollow Hatiku bersama kumpulan Ziabella menyifatkan insiden berkenaan sebagai pengajaran buat dirinya. (rtky/s)


Gayatri Beri Teguran Membina, Pesan Jauhi Gosip

Walaupun kini kisah cinta di antara mereka berdua sudah pun berlalu, namun pelakon lelaki berbadan sasa, Zul Ariffin mengakui bahawa bekas kekasihnya, Gayatri Su-Lin Pillai turut memberikan amaran kepadanya.

“Saya akui memang Gayatri ada memberikan amaran kepada saya, tetapi ia lebih kepada peringatan supaya saya menjaga diri dan cuba mengelak daripada menjadi bahan gosip”

“Bukanlah hendak kata, tetapi selepas ini saya tudak lagi bersikap terbuka jika ada yang mahu bertanyakan kisah cinta, tetapi biarlah berpada-pada,” katanya dipetik kepada BH Plus.

Tambah Zul, jika tidak terkawal dengan cerita panas dan gosip, perkara tersebut pastinya akan menganggu apa-apa proses promosi yang sedang dijalankan yang melibatkan dirinya. Apa pun, ramai peminat Zul menantikan selebriti pujaan mereka ini mendirikan rumahtangga. (rtky/s)


Kamal Adli Belum Sedia Dedah Tarikh Sesuai Kahwin

Pelakon Kamal Adli menjelaskan, buat masa sekarang dia masih tidak berani untuk memberitahu bilakah tarikh yang sesuai untuk dia dan kekasihnya Emma Maembong berkahwin. Jelasnya lagi, dia hanya menunggu green light (kebenaran untuk bertindak) untuk ke peringkat seterusnya dalam hubungan mereka.

“Saya tak berani nak cakap, selagi tiada green light, saya tak boleh cakap apa. Cukuplah orang tahu saya dan Emma berkawan. Perkara ini terlalu complicated. Lagipun tiada apa yang nak dikejarkan”

“Saya tunggu green light daripada siapa saya tak nak cakap, tapi apa yang boleh disimpulkan saya hanya tunggu daripada pihaknya,” katanya yang ditemui di majlis pelancaran, Karya 12, anjuran Astro Citra kelmarin.

Dalam pada itu, Kamal turut menjelaskan bahawa dia akan cuba untuk mengelakkan diri digandingkan dengan Emma Maembong kerana dikhuatiri peminat akan bosan.

“Saya cuba untuk tidak digandingkan dengan Emma kerana takut orang bosan dan tidak mahu terlalu kerap tampil,” ujarnya. (rtky/h)


Rosyam Nor Khatam Quran Depan Kaabah Pada Usia 48 Tahun

Usianya kini sudah 49 tahun dan pengarah dan pelakon terkenal, Rosyam Nor tidak segan silu menjelaskan bahawa dia tidak pandai mengaji sehinggalah dirinya berusia 45 tahun malah turut menjelaskan bahawa hanya menghafal tiga surah – al-Fatihah, an-Nas dan al-Ikhlas.

“Saya baru tahu selama 45 tahun usia saya ini, saya baca ‘bismillah’ pun salah. Saya tak malu mengaku ini di hadapan anda semua. Biarlah saya malu dengan anda daripada saya malu dengan Allah,” katanya yang dipetik melalui Sinar Harian.

“Ketika ini saya rasa seorang Rosyam Nor tertunduk malu dan sedih sebab tidak tahu mengaji. Kadang-kadang bila jadi imam di rumah, anak-anak saya pun tahu surah apa saya akan baca. Sebab itu saya tak berlakon cerita agama,” jelasnya yang terkesan setelah pemergian ayahnya.

Tambahnya, dia turut memasang angan-angan untuk belajar mengaji sehinggalah didatangi seorang lelaki ketika penggambaran akhir filem KL Gangster 2. Mengakui rimas kerana diganggu lelaki tersebut pada mulanya, akhirnya ada sinar baru buat Rosyam.

“Semasa penggambaran itu, ada seorang insan muncul dan pada awalnya saya anggap beliau hanya seorang peminat biasa. Kemudian beliau minta nombor telefon dan setiap minggu beliau hubungi saya ajak berjumpa”

“Selama empat bulan beliau hubungi saya sampai saya rimas dan akhirnya saya setuju untuk bertemu di kawasan rumah saya,” katanya yang akhirnya belajar mengaji dengan lelaki tersebut.

“Ini masalah paling besar bila dah tua.Tapi jangan kita malu. Alhamdulillah usia 45 tahun saya mula belajar mengaji mula dengan alif, ba, ta,” jelasnya. Syukur buat Rosyam, dia akhirnya berjaya khatam al-Quran di hadapan Kaabah pada usia 48 tahun. (rtky/s)


Syazwan Zulkifli Masih Sayang Bekas Kekasih, Harap Dapat Kembali Bersama

Selepas insiden mengasari bekas teman wanita sehingga mengalami kecederaan, Syazwan Zulkifli mengakui dirinya masing menyayangi wanita itu. Malah perasaannya juga tidak pernah berubah walaupun hubungan percintaannya bersama pengacara, Shenty Feliziana sudah berakhir lima bulan lalu.

“Sejujurnya dalam diri ini masih ada perasaan cinta dan kasih. Malah, rasa itu tidak pernah berkurang dan hilang walaupun kami bukan lagi pasangan kekasih. Jadi mustahil untuk saya melupakannya dengan sekelip mata. Seandainya suatu hari nanti dia kata nak berbaik dan kembali bersama, saya tidak menolak”

“Walaupun perasaan cinta itu masih kuat dalam diri ini, saya tidaklah sampai tahap nak mengejar atau mencarinya. Saya tahu dia memang nak menjauhkan diri daripada saya apa lagi nak kembali bersama. Bagaimanapun, saya sudah memohon maaf dan bertemu dengannya sebelum menunaikan umrah awal Januari lalu,” katanya kepada Harian Metro.

Sementara itu, jelasnya lagi beliau tidak malu untuk mengakui bahawa semenjak hubungan itu berkahir, beliau masih tidak dapat menerima hakikat, dan belum bersedia untuk mencari pengganti bekas kekasih. Malah ujarnya lagi, beliau juga mengelak untuk menonton saluran Astro Ria kerana bimbang terpandang wajahnya lagi. (rkty/w)


Rita Rudaini Nafi Ditaja VIP, Usaha Perniagaan Duit Sendiri

Pelakon, Rita Rudaini yang terkenal dengan beberapa perniagaan yang beliau jalankan menegaskan bahawa beliau tidak pernah ditaja oleh mana-mana pihak VIP untuk mengusahakan perniagaanya. Malah beliau juga akui, kesemua perniagaannya adalah hasil usahanya sendiri.

“Saya tidak ada rakan kongsi kerana serik dengan pengalaman pahit lalu. Saya juga menafikan ditaja oleh mana2 pihak VIP kerana bisnes ini diusahakan dengan duit sendiri. Terbaru saya akan melancarkan kafe yang menyajikan aneka kuih muih kerana saya memang menggemarinya sejak dulu lagi,” katanya kepada Harian Metro.

Sebelum ini, Rita pernah menjelaskan bahawa beliau lebih selesa hidup sendiri dengan menghabiskan masa terluang bersama anak-anaknya selain berlakon dan juga mengembangkan beberapa perniagaannya seperti produk penjagaan kulit, kopi, kolagen, dan minyak wangi Adorable by Rita Rudaini.

Pada masa yang sama beliau juga aktif menjayakan sebuah drama berunsur komedi, Ahli Mesyuarat Tingkap yang sedang rancak bersiaran di saluran TV3. Drama terbitan JS Pictures itu menampilkan beberapa selebriti lain seperti Izreen Azminda dan Sherry Al-Hadad. (rkty/w)


Janna Nick Elak Adegan Berpelukan Melampau, Tidak Mahu Dikritik Peminat

Pelakon drama terbaru Suami Tanpa Cinta, Janna Nick meluahkan rasa syukur diatas penerimaan orang ramai terhadap keserasian beliau bersama Shukri Yahaya didalam drama itu. Namun jelasnya, beliau akan cuba untuk mengelak melakukan adegan berpelukan melampau sehingga boleh menimbulkan kemarahan.

“Macam Shukri, walaupun suami orang dia tidak meletakkan sebarang syarat pelik pada saya dari segi lakonan. Cuma saya kena faham sendirilah untuk tidak terlalu melampau pada lakonan. Sebab bagi saya orang pun tak suka kalau lakonan itu nampak terlalu over, macam berpeluk-pelukan”

“Saya dengan Shukri cuba tampilkan adegan mesra yang nampak sweet tetapi tidak melampaui batas. Biar orang tengok pun jadi suka dan tidak mengutuk. Saya takkan buat adegan berpelukan hingga menimbulkan kemarahan orang ramai,” jelas Janna kepada Mangga Online.

Malah baginya, sebagai seorang penggiat seni beliau akan cuba sedaya upaya untuk tidak mengundang kemarahan orang ramai. Namun bukanlah bermakna kerana beliau takut dikritik, lebih-lebih lagi dilaman sosial tetapi beliau lebih senang memenuhi permintaan peminatnya supaya mereka gembira melihatnya berlakon. (rkty/w)


Nabil Ahmad Tolak Tawaran Berlakon, Enggan Sentuh Bukan Mahram

Pelawak dan pengacara, Nabil Ahmad menjelaskan antara sebab beliau menolak beberapa tawaran berlakon filem dan drama adalah kerana untuk menjaga batasan daripada bersentuhan dengan wanita bukan mahram. Jelasnya, beliau menganggap itu adalah sebahagian cabaran untuknya selepas pulang menunaikan ibadah haji September tahun lalu.

“Saya banyak tolak tawaran berlakon drama dan filem kerana masa yang tidak sesuai dengan komitmen sebagai pengacara beberapa program.Selain itu, saya mahu menjaga batas antara lelaki dengan wanita bukan mahram, kalau berlakon susah nak elak terutama jika ada adegan bersentuhan”

“Saya tidaklah berubah secara drastik, saya lebih suka orang selesa dengan saya dengan cara begini seperti Nabil yang dulu. Biarlah orang tidak nampak perubahan saya,” katanya kepada m Star Online sambil menambah bahawa tindakannya itu hanya untuk memperbaiki diri dan bukan berlagak alim.

Nabil juga mendedahkan bahawa kini beliau sedang mendalami ilmu agama dengan mengaji Al-Quran secara persendirian di rumah dengan seorang ustaz yang akan datang ke rumah dan mengajar mereka sekeluarga. Tambahnya, isterinya tiada masalah untuk mengajarnya, cuma jika isteri yang mengajarnya, nanti asyik ketawa sahaja. (rkty/w)


Hafidz Roshdi Balas Kenyataan Uqasha Senrose, Digelar Biadap

Berikutan kenyataan Hafidz Roshdi di Instagram yang telah dipadam, Uqasha Senrose telah membalas kembali perkara tersebut dengan menyifatkan tindakan Hafidz itu sebagai biadap. Dalam kenyataan itu Hafidz meluahkan rasa tidak puas hatinya dan mempersoalkan tindakan Uqasha melibatkan tunangnya didalam pergaduhan itu.

Sementara itu, menurut Hafidz kepada BH Online, beliau akui berang dengan tindakan Uqasha memuat naik status di Twitter menyindir tunangnya yang cemburu melihat kemesraan mereka di laman sosial. Bagaimanapun, beliau sudah menghubungi Uqasha bagi menyelesaikan perkara itu dan berharap ia tidak lagi berulang.

“Saya bengang kerana beliau mengata tunang saya secara umum dan bagi saya, ia tidak patut berlaku. Saya sudah pun menghubunginya berhubung perkara itu. Apapun saya dan tunang masih baik dan isu yang dibangkitkan Uqasha tidak menjejaskan perhubungan kami,” jelasnya lagi.

Ketika ditanya adakah beliau masih mahu berganding dengan Uqasha sekiranya mendapat tawaran di masa akan datang, Hafidz hanya ketawa dan meminta soalan itu tidak ditanyakan kepadanya buat masa sekarang. Apa pun semoga salah faham ini akan berakhir kelak. (rkty/w)


Jamal Abdillah Gemar Isu Politik, Idam Bertanding Pilihan Raya

Raja Pop Malaysia, Datuk Jamal Abdillah mendakwa jika diberikan peluang, beliau tidak akan menolak peluang untuk menjadi salah seorang calon yang bertanding didalam pilihan raya. Ini kerana beliau sendiri gemar mengikuti perkembangan politik negara.

“Buat masa sekarang saya tidak cenderung ke arah bidang itu lagi. Itu terpulang kepada kepimpinan kita, kalau kepimpinan politik kita rasa itu yang terbaik, rasanya tak mustahil. Saya suka mengikuti perkembangan politik semasa”

“Saya suka baca isu politik tapi saya bagi komen dari segi kemanusiaanlah, kadang-kadang dalam itu suka bertengkar, suka tuding jari pada yang lain, kita daripada bidang yang lain, kita melihatkan diri kita ini seperti manusia biasa,” katanya kepada portal Bernama.

Selain itu, beliau turut menceritakan serba sedikit tentang penglibatannya semasa Pilihanraya Negeri Sarawak (PRN) nanti dimana beliau bakal menyampaikan beberapa buah lagu dalam bahasa Iban untuk memenuhi permintaan penduduk di kawasan tertentu sepanjang kempen pilihanraya itu nanti. (rkty/w)


Neelofa Dan KPDNKK Bakal Lakukan Rampasan Di Vietnam Pula

Selepas bekerjasama dengan pihak Kementerian Perdagangan Dalam Negeri, Koperasi dan Kepenggunaan (KPDNKK) di dalam serbuan tudung tiruan jenama Naelofar Hijab baru-baru ini, Neelofa kini merancang untuk menggempur pengeluar kilang di Vietnam pula.

“Saya sudah mendaftar hak cipta di sana. Sedikit masa lagi prosesnya akan selesai dan team kami akan melakukan rampasan di sana pula. Bagaimanapun kami tidak akan gempur peniaga disana, sebaliknya kami akan terus ke kilang yang mengeluarkan tudung tiruan Naelofar Hijab,” katanya kepada Astro Gempak.

Terdahulu, Neelofa bersama KPDNKK telah melakukan serbuan di sebuah butik pakaian di Gombak, serbuan juga turut dilakukan di Kajang yang dikesan turut menjual tudung ciplak jenamanya itu. Hasil serbuan juga telah berjaya merampas sebanyak 79 unit tudung palsu yang bernilai kira-kira RM7,000.

Pada masa yang sama, Neelofa turut meminta kepada para peniaga supaya menghentikan perniagaan haram itu kerana pihaknya sentiasa membuka pintu kepada sesiapa sahaja yang ingin menjadi rakan niaga produk mereka dengan menjadi stokis yang sah. (rkty/w)


Shaarnaz Ahmad Bidas Kritikan Peminat Terhadap Scha Al Yahya

Baru-baru ini, Shaarnaz Ahmad menerusi ruangan komen pada salah satu gambar yang dimuat naik beliau telah membidas kenyataan salah seorang pengikutnya di Instagram yang berpendapat seolah-olah Scha Al Yahya adalah punca gandingan mereka kelihatan tidak serasi ketika mengacarakan program Gempak Superstar.

“Anda tak tau apa yg kami lalui di belakang apa yg anda lihat. Harap faham apa yg jadi itu bukan kami mintak, tak perlu kami jelaskan pada semua kenapa bnda itu jadi, cuma sesiapa dalam bidang ini akan pasti faham. So jangan mudah menghukum tanpa tau apa sebab. Ini bukan salah sesiapa cuma masalah taknikal dalam live show, cuba kaji”

“Terima kasih atas komen yg membina dan jugak meruntuhkan. InsyaAllah akan diperbaiki dari semasa ke semasa. Saya budak baru belajar ambik monopod tolong jolokan dan selpikan. Kekurangan datang dari saya harap dimaafkan. Terima kasih @schaalyahya @faizalfbi76 atas tunjuk ajar dan support yg tinggi pada parpu penang ni,” katanya kepada Astro Gempak.

Gempak Superstar merupakan satu program realiti terbaru keluaran Astro yang berkonsepkan pertandingan nyanyian yang dibarisi oleh pelakon-pelakon hebat tanah air yang bermula awal April lalu. Kesemua akan berentap di pentas utama setiap minggu bagi merebut gelaran juara. (rkty/w)


Hans Isaac Akui Sedang Dilamun Cinta, Sedia Mendirikan Rumah Tangga

Pelakon kacak, Datuk Hans Isaac yang sudah lama bergelar solo mendakwa bahawa beliau yang kini mencecah usia 49 tahun sememangnya sudah bersedia untuk mendirikan rumah tangga. Malah, beliau juga akui sedang dilamun cinta dengan seseorang.

BACA: Hans Isaac, Ziela Jalil Dan Norman KRU Terima Gelaran Dato’

“Saya akui memang ada seseorang dalam hidup ini. Namun saya belum bersedia mengumumkan siapakah orangnya. Adakah dia artis atau orang biasa tunggulah masa yang sesuai. Andai tiba masa kami hendak berkahwin, saya dan dia akan beritahu kepada semua”

“Dengan usia sekarang dan keyakinan yang tinggi untuk berkahwin, saya juga yakin menyatakan andai saya berkahwin sekarang, saya boleh menjadi lelaki yang penyayang serta suami terbaik,” katanya kepada Harian Metro berhubung perkara berkenaan.

Selain itu, Hans juga ada mendedahkan bahawa beliau sama sekali tidak menyesal tidak berkahwin pada usia yang awal ini kerana beliau beranggapan, sekiranya berkahwin awal, perkahwinannya mungkin tidak bahagia dan mungkin akan berakhir dengan penceraiaan. (rkty/w)


BoboiBoy: The Movie Muncul Judul Animasi Tempatan Paling Laris Di Malaysia

Filem animasi popular, BoboiBoy: The Movie nampaknya terus mencipta kejayaan membanggakan apabila berjaya mengutip RM16 juta selepas 40 hari ditayangkan di pawagam seluruh Malaysia. Malah, filem arahan Nizam Razak ini turut ditonton oleh 1.5 juta penonton sejak ditayangkan pada 3 Mac lalu.

Bukan itu sahaja, menerusi kutipan jumlah yang menakjubkan itu juga, cereka pengembaraan animasi terbitan Animonsta Studio dan diedarkan oleh Primeworks Studios itu juga telah diangkat sehingga menjadi judul animasi tempatan paling laris di seluruh pawagam Malaysia.

Selain itu, menurut kenyataan Primeworks semalam, filem BoboiBoy juga kini berada di tempat keempat filem cereka terbitan negara ini dengan kutipan tertinggi secara keseluruhan. Manakala filem Polis Evo ketika ini masih berada di tempat teratas dengan kutipan RM18 juta, diikuti dengan The Journey dan Munafik.

BoboiBoy: The Movie ini adalah sebuah filem yang diadaptasi dari siri animasi BoboiBoy yang ditayangkan di saluran TV3 sejak tahun 2011. Sejak dari itu, filem animasi ini terus menjadi kegilaan kanak-kanak, bukan sahaja di Malaysia namun juga di negara jiran seperti Indonesia. (rkty/w)


Wan Maimunah Sedia Berkahwin Lagi, Ingin Mati Di Pangkuan Suami

Pelakon wanita vateran, Wan Maimunah akui dirinya masih berkeinginan untuk mendirikan rumah tangga sekali lagi biarpun kegagalan perkahwinan terdahulu yang hanya mampu bertahan selama setahun lebih, banyak memberi tangisan air mata kepadanya. Namun beliau tetap bersyukur dengan segala ketentuan yang ditetapkan olehNya.

“Tidak malu untuk mengatakan pada umur sekarang, saya tetap mahukan seorang suami untuk menghabiskan sisa-sisa hayat yang ada. Alam perkahwinan itu bukan untuk orang muda sahaja, malah untuk setiap hamba-Nya yang sememangnya diciptakan berpasangan”

“Keinginan saya ketika ini adalah untuk mati atas pangkuan suami jika ajal saya sampai dahulu. Saya mahu jenazah dimandikannya. Itulah permintaan saya. Jika sebaliknya, begitulah yang ingin saya lakukan terhadap jenazah suami. Tiada lagi keinginan lain di kala waktu senja ini,” katanya kepada Utusan Online.

Jelas pelakon vateran itu lagi, setelah perkahwinan sebelum ini memberi pelbagai dugaan buat dirinya, beliau akui bahawa kehidupannya kini lebih bahagia walaupun bersendirian. Tambahnya lagi, buat umurnya ketika ini tiada apa yang didambakan selain mendapat pasangan yang mampu membimbingnya ke jalan Allah jika diizinkan berkahwin lagi. (rkty/w)


Hafidz Roshdi Pertahan Tunang, Padam Kenyataan Di Instagram

Tindakan Uqasha Senrose menyindir Hafiz Roshdi baru-baru ini ternyata membuatkan pelakon baru tersebut terkesan dan dalam masa yang sama menjadikan Instagram sebagai tempat untuk menyatakan perkara tersebut.

Walaupun gambar yang dimuatnaik tersebut telah dipadam, ternyata Hafidz menjelaskan perkara tersebut tidak sepatutnya melibatkan tunangnya selain menyifatkan tunangnya itu memahami kerjayanya.

Uqasha sebelum ini menjelaskan bahawa sepatutnya perkara mengenai tunang cemburu tersebut tidak patut dihebahkan kepada media malah turut menjelaskan apa yang dilakukannya bersama Hafidz adalah sekadar lakonan. (rtky/s)


Fizo Omar Akui Sedih Kontroversi Dikaitkan Dengan Hal Zuriat

Boleh tahan juga kritikan dan hentaman yang dilemparkan kepada Fizo Omar dan isteri berkaitan dengan isu pelanggan bersesak-sesak untuk mendapatkan tudung jenama Fareeda baru-baru ini. Malah ada yang mengaitkan perkara tersebut sebagai sebab tidak dikurniakan zuriat.

“Tolong jangan kaitkan isu tudung Fareeda dengan hal peribadi kami. Saya bertambah sedih apabila mereka turut mengaitkan keluarga mentua, ibu saya dan adik- beradik,” katanya seperti yang dipetik daripada Harian Metro.

Malah lebih teruk lagi ada yang menyatakan bahawa selama ini Fizo sebenarnya hidup dengan makan hasil daripada perniagaan isterinya itu. Bagaimanapun, pelakon dan pengacara ini menafikan perkara tersebut.

“Saya juga ada mengusahakan beberapa perniagaan lain dan dari hasil itulah saya menyara isteri. Walaupun dia ahli perniagaan berjaya, tetapi Mawar adalah tanggungjawab saya,” jelasnya. (rtky/s)


Syanie Tidak Akan Maafkan Si Fitnah

Gara-gara bekas suami memuat naik status In an Open Relationship di Facebook peribadinya, Syanie terus dikritik orang ramai apabila tersebarnya berita pergolakkan rumah tangga mereka. Jelas Syanie, beliau kecewa dengan tindakan bekas suaminya, Nadi Putera yang bertindak membuka pekung di dada dengan memuat naik status itu.

“Semua cerita itu keluar bukan daripada mulut saya. Dia yang membuka pekung di dada dengan menulis status begitu. Saya masih lagi boleh bersabar, tetapi apabila ada orang yang tidak tahu hujung pangkal tiba-tiba beri komen pedas, memang saya jadi hilang sabar. Semakin banyak mereka memberi komen yang tidak masuk akal, insya-Allah banyak pahala yang akan saya dapat”

“Saya sedih sebenarnya apabila membaca komen-komen orang ramai yang tidak tahu perkara sebenar, tetapi mahu tunjuk pandai. Mereka tahukah apa yang berlaku dalam rumah tangga saya? Tidak dinafikan ada kata-kata mereka itu mengguris hati saya yang telah terluka ini”

“Mereka sedar tak, komen-komen negatif yang dimuat naik itu dibaca oleh ribuan orang dan berapa banyak hati yang telah mereka lukai selain saya, memang saya tidak akan maafkan sampai akhirat insan-insan yang sesedap mulut mengutuk saya,” katanya kepada Utusan Online.

Tegasnya lagi, setelah apa yang berlaku beliau tidak mahu mengeruhkan lagi keadaan dan meminta supaya orang ramai memberikan ruang kepadanya untuk menenangkan diri. Malah katanya, jika sudah sampai waktu yang sesuai nanti, beliau sendiri akan membuat kenyataan rasmi menerusi akaun Facebook miliknya. (rkty/w)


Marsha Milan Mahu Bertudung Seikhlas Hati, Bukan Paksaan

Selepas menganut agama Islam dan berumah tangga dengan suami tersayang pada hujung tahun lalu, Marsha Milan Londoh menjelaskan bahawa dia tidak mahu lagi mengenakan pakaian seksi seperti dahulu oleh kerana faktor usia yang sudah meningkat.

“Usia sudah 30 tahun, kadang-kadang terfikir juga sampai bila saya hendak seksi lagi kan. Sudah tiba masanya untuk saya lebih serius dengan karakter dan imej terkini selain mengetahui batasan sebagai seorang isteri”

“Tidak mahulah kita bertudung sebab dipaksa, nanti niat hendak tutup aurat jadi macam tidak ikhlas, lagi-lagi saya merupakan seorang mualaf,” katanya kepada Utusan Malaysia apabila ditanya mengenai imej sesetengah selebriti yang tampil bertudung selepas berubah.

Jelasnya lagi, keinginan ingin berubah juga bukan dari kehendak suaminya, Mohamed Shaiful Nizam tetapi lebih kepada kemahuan sendiri. Kata Marsha, dia mahu bertudung di atas hatinya yang ikhlas dan bukanlah di atas desakan dan paksaan dari mana-mana pihak. (rtky/w)


Keith Foo Teringin Punya Dua Cahaya Mata

Pelakon kacak Malaysia, Keith Foo mendakwa beliau sebenarnya mengimpikan untuk menimang dua cahaya mata bagi menyerikan lagi hubungan perkahwinannya bersama isteri, Kim Raymond sejak mendirikan rumah tangga dua tahun lalu.

“Saya inginkan dua cahaya mata tapi kalau dapat ramai pun saya bersyukur. Saya berharap isteri hamil, kalau dia hamil saya sangat bersyukur. Kalau belum, mungkin belum ada rezeki lagi,” katanya kepada portal hiburan My News Hub mengenai keinginannya untuk mempunyai zuriat.

Sementara itu, Keith juga mendedahkan bahawa beliau selesa melantik isterinya sendiri sebagai pengurus yang merencanakan aktiviti seninya kerana ia lebih memudahkan komunikasi di antara satu sama lain. Malah katanya lagi, kalau bergaduh pun senang, sesama sendiri sahaja.

Dalam perkembangan kerjaya pula, Keith Foo nampaknya akan bergandingan dengan pelakon cantik, Uqasha Senrose di dalam teater pertamanya, Ombak Rindu. Teater berkenaan bakal dipentaskan di Panggung Sari Istana Budaya bermula 22 April hingga 1 Mei ini. (rkty/w)


Ezany Akui Keputusan Mahkamah Adalah Kemenangan Besar Buatnya

Pelakon, Ezany Nizariff menganggap keputusan mahkamah berhubung permohonan nusyuz atau perintah kembali taat terhadap isterinya, Lizda Nuryanti Abidin yang berpihak padanya adalah bukti beliau bukanlah punca pergolakkan rumah tangga seperti yang didakwa isterinya sebelum ini.

“Jika dia berada di pihak benar dia patut hadir ke mahkamah ketika diminta berbuat demikian bagi mempertahankan diri tetapi dia tidak pernah sekali pun muncul. Sebaliknya dia membuka aib kepada media, sepatutnya dia beritahu kepada hakim apa sahaja dia rasakan tidak betul tentang rumah tangga kami dan biar hakim membuat keputusan”

“Keputusan dibuat mahkamah membuatkan saya lega kerana ia kemenangan besar buat saya selepas dituduh dengan pelbagai dakwaan tidak benar menerusi kenyataannya di media,” katanya kepada m Star berhubung kegagalan bekas isterinya untuk hadir ke mahkamah.

Jelasnya lagi, beliau juga akan berjuang untuk mendapatkan hak penjagaan kekal untuk dua anak mereka yang kini tinggal dibawah jagaan Lizda. Malah untuk makluman, Ezany juga sudah hampir dua tahun tidak bertemu dengan anak-anak mereka.

Sementara itu, Ezany juga menegaskan bahawa beliau sama sekali tidak pernah terfikir untuk kembali berbaik dengan bekas isterinya itu sebaliknya keputusan yang telah ditetapkan oleh pihak mahkamah menjadi titik tolak kepadanya untuk berpisah dengan isterinya itu. (rkty/w)


Uqasha Senrose Akan Bertunang Di Luar Negara Tidak Lama Lagi?

Pelakon wanita drama bersiri Tundukkan Playboy Itu, Uqasha Senrose khabarnya akan bertunang tidak lama lagi dengan kekasih hati yang dikatakan bukan berasal dari Malaysia. Malah segala persiapan majlis juga sudah mula dijalankan.

Menurut laporan Utusan Online, persiapan majlis seperti baju rekaan telah pun siap ditempah daripada pereka busana terkenal yang juga menjadi kegemaran selebriti tanah air. Bukan itu sahaja, majlis juga dikatakan akan dilangsungkan secara meriah dan besar-besaran diluar negara.

Sementara itu, bercakap mengenai jejaka hati pilihan Uqasha, dakwaan yang pernah mengaitkan pelakon jelita itu dimiliki oleh seseorang bergelar VVIP suatu ketika dahulu mungkin hanyalah propaganda semata-mata.

Tetapi apapun jika betullah Uqasha berhasrat untuk bertunang tidak lama lagi, tahniah kami ucapkan. Kami mendoakan semoga segala perancangan akan berjalan dengan lancar. (rkty/w)


Uqasha Senrose Sudah Lama Bersabar Dengan Hafidz Roshdi

Baru-baru ini, pelakon baru Hafidz Roshdi pernah mengeluarkan kenyataan bahawa tunangnya cemburu melihatkan kemesraannya bersama Uqasha Senrose. Bagaimanapun, Uqasha dilihat meluahkan perasaannya berhubung perkara berkenaan di Twitter.

Menurut Uqasha di Twitter, sepatutnya perkara mengenai tunang cemburu tersebut tidak patut dihebahkan kepada media malah turut menjelaskan apa yang dilakukannya bersama Hafidz adalah sekadar lakonan.

Luahan Uqasha mendapat perhatian peminat yang membuatkan pelakon wanita ini turut menyatakan bahawa perkara tersebut sudah lama disimpan namun akhirnya ia semakin menjadi-jadi.

Menurut laporan daripada forum CARI, Hafidz didakwa telah memuatnaik gambar di Instagram menafikan kenyataan yang dikeluarkannya itu namun kemudiannya telah dipadam.

Sebelum ini Hafidz pernah beberapa kali ditegur wartawan daripada media arus perdana kerana tidak menghormati masa dan sering lewat ke lokasi penggambaran. Apa pun, jika ada salah faham di antara Uqasha dan Hafidz, pintu berdamai pastinya sentiasa terbuka. (rtky/s)


Mahkamah Sabitkan Isteri Ezany Nusyuz

Mahkamah Rendah Syariah Petaling hari ini membenarkan permohonan nusyuz atau derhaka yang difailkan oleh pelakon, Ezany Nizariff terhadap isterinya, Lizda Nuryanti. Keputusan terbabit telah diputuskan oleh Hakim Syarie, Mohd Azlan Mohd Azhar sebentar tadi.

“Dalam keputusan itu, mahkamah mensabitkan nusyuz terhadap defendan Lizda Nuryanti mulai 17 Julai 2014. Mahkamah juga mensabitkan defendan mempunyai hubungan dengan lelaki lain. Oleh yang demikian, defendan tidak layak mendapat nafkah bermula tarikh sabitan hari ini sehingga defendan kembali taat,” katanya kepada Sinar Harian.

Ezany atau nama sebenarnya Mohd Zani@ Mohd Zohri Mohd Nizariff telah memfailkan permohonan itu pada 22 Julai 2014 di mahkamah yang sama. Permohonan tersebut dibuat mengikut Seksyen 60(2) Enakmen Undang-Undang Keluarga Islam Negeri Selangor 2003 setelah Lizda Nuryanti keluar dari rumah mereka di Seri Kembangan pada 17 Julai lalu.

Sebelum ini, pergolakan rumah tangga pasangan ini mula tercetus selepas Ezany Nizariff mengakui isterinya meminta untuk diceraikan sebelum membuat laporan polis berhubung dakwaan wanita berkenaan dilarikan oleh seorang lelaki dikenali pada 17 Julai 2014 lalu. (rkty/w)


Fizo Omar Luah Rasa Kecewa Apabila Peminat Disamakan Dengan Binatang

Selepas menerima pelbagai kecaman berikutan tersebarnya video fanatik peminat tudung Fareeda yang merusuh dihadapan butik itu untuk mendapatkan koleksi terbaru, Fizo Omar bersama isteri, tampil memberi penjelasan. Beliau turut menyatakan kekecewaan kepada sesetengah pihak yang menyamakan pelanggan mereka sama seperti binatang.

“Saya berasa kecewa apabila ada pihak menyamakan peminat dan penjual kami dengan binatang. Sekurang-kurangnya mereka berusaha mencari rezeki. Kami tidak rancang untuk jadikan mereka sedemikian, kami sendiri tak jangka situasi itu boleh sampai ke tahap ini. Kami dah cuba yang terbaik dan termampu pada hari tersebut”

“Video yang dimuat naik itu sebenarnya salah satu strategi pemasaran kami, keadaan dimana lelaki dan perempuan bercampur itu adalah diluar kawalan kami kerana peminat memang agresif pada hari itu. Malah cermin bank disebelah kami turut retak disebabkan mereka tolak-menolak,” katanya kepada sidang media berhubung perkara tersebut.

Tambahnya lagi, pihaknya juga telah menukar sistem nombor pada sebelah petang bagi mengelakkan pembeli bermalam disebelah kedai. Namun mungkin keadaan menjadi agresif kerana nombor giliran adalah terhad, walaupun anggota polis dan Rela sudah disediakan, mereka tetap tidak mampu mengawal apa yang berlaku.

Sementara itu apabila ditanya mengenai dakwaan yang mengatakan pihak Fareeda mengupah orang untuk membeli rekaan terbarunya sebagai salah satu teknik pemasaran, Fizo menafikannya ini kerana kebanyakan pembeli yang datang pada hari tersebut juga terdiri daripada penjual yang membeli tudung itu untuk dipasarkan semula. (rkty/w)


Hasrat Nubhan & Firman Ke Mekah Bersama Keluarga Akhirnya Tercapai

Selepas menghadapi pelbagai masalah penipuan dari pihak ketiga yang menguruskan perjalanan mereka, akhirnya hasrat penyanyi, Nubhan Ahmad dan Firman Bansir untuk menunaikan umrah bersama keluarga tercapai. Pada masa yang sama, beliau turut meluahkan rasa syukur dan berharap semuanya akan berjalan lancar.

“Sebenarnya Tiram Travel tidak terlibat dalam penipuan ini. Wanita yang menguruskan perjalanan bagi mengerjakan umrah hanya menggunakan nama agensi tersebut untuk mengelirukan pihak kami. Perjalanan kami ini diuruskan oleh seorang individu yang tidak mahu namanya didedahkan, namun kami terpaksa mengeluarkan sedikit wang sebagai tambahan”

“Pengalaman dua kali ditipu akan dijadikan pengajaran untuk kami lebih berhati-hati selepas ini dalam apa jua urusan dan saya mengucapkan terima kasih kepada wakil Tiram Travel Sdn. Bhd, yang tampil membantu,” katanya kepada Utusan Online dalam satu sidang akhbar sebelum berlepas ke Tanah Suci di Lapangan Terbang Antarabangsa Kuala Lumpur (KLIA).

Pada awal April lalu, sekumpulan lebih daripada 50 jemaah termasuk keluarga Nubhan dan Firman telah terkandas di KLIA apabila mereka dikatakan ditipu oleh syarikat pelancongan sehingga nama mereka tidak tersenarai di kaunter pendaftaran untuk berangkat ke Mekah dengan penerbangan pukul 8.45 malam. (rkty/w)


Siti Nordiana Akui Tidak Berkecil Hati Jika Ditanya Tentang Jodoh

Sejak kegagalan rumah tangga dengan bekas suami, arwah Mohd. Faizal Yusup tujuh tahun lalu, Siti Nordiana akui tidak pernah berkecil hati apabila ada pihak mempertikaikan jodohnya yang masih belum tiba dan sentiasa berfikiran positif mengenai perkara itu.

“Menjalani kehidupan sebagai ibu tunggal membesarkan Muhammad Rayyan Nakhaie seorang diri memberi banyak pengertian hidup buat diri saya. Oleh sebab itu, saya tidak akan terburu-buru untuk segera menamatkan zaman solo. Biarlah orang nak kata apa pun, terpulang kepada mereka. Saya percaya ada jodoh yang menanti”

“Ada orang kata saya memilih lelaki apatah lagi selepas menang Gegar Vaganza. Maklumlah saham tengah naik. Sebenarnya saya tidak sebegitu. Paling penting si dia mesti menerima kehadiran saya dan Ryyan seadanya. Cukup dengan syarat itu untuk mencairkan hati wanita saya,” katanya kepada Utusan Online.

Tambahnya lagi, selepas menjuarai pertandingan nyanyian, Gegar Vaganza membuatkan beliau masih tidak terfikir mengenai isu perkahwinan. Namun begitu menurut Nana, beliau tidak pernah menutup pintu hatinya untuk menerima cinta baru walaupun namanya semakin kembali memuncak selepas memenangi pertandingan itu. (rkty/w)


Selepas Filem Munafik Kaut RM18 Juta, Munafik 2 Pula Bakal Menyusul

Filem seram pecah panggung, Munafik yang telah berjaya mendapat kutipan sehingga RM18 juta di serata pawagam di Malaysia, membuatkan pengarahnya, Syamsul Yusof ingin menghasilkan Munafik 2 pada hujung tahun ini selepas mendapat sambutan luar biasa dari orang ramai.

“Alhamdulillah, selepas sambutan luar biasa ke atas filem Munafik, Syamsul kini menyatakan hasratnya untuk menghasilkan filem Munafik 2 pula. Penggambaran filem itu pula akan bermula pada hujung tahun ini.

“Disebabkan itu, kami melanjutkan seminggu lagi tempoh tayangan yang sepatutnya tamat pada minggu ini. Sementara di Malaysia dan Brunei, tayangan Munafik akan berakhir pada minggu ini,” kata Datuk Yusof Haslam kepada Projek MMO berhubung hasrat anaknya yang bakal menerbitkan filem itu tidak lama lagi.

Untuk pengetahuan semua, Munafik adalah filem kesembilan arahan Syamsul Yusof dan merupakan filem seram keduanya selepas Khurafat pada tahun 2011. Filem seram yang menelan belanja RM1.6 juta ini pula bertambah hebat apabila dibarisi pelakon seperti Nabila Huda, Fizz Fairus, Sabrina Ali, Pekin Ibrahim dan A.Galak. (rkty/w)


Suami Cintakan Siti Sarah Seadanya

Baru-baru ini penyanyi Siti Sarah pernah membuat kenyataan secara terbuka mengenai tindakan pengguna laman sosial yang mengejek fizikal hidungnya dan melalui mStar Online, dia juga mengakui pernah terfikir untuk melakukan pembedahan plastik.

“Sehingga saat saya meluahkan perasaan berhubung isu hidung di Instagram baru-baru ini saya pernah terfikir untuk melakukan pembedahan kerana sebagai manusia biasa sudah menjadi lumrah kita ingin kelihatan cantik,” jelasnya.

Bagaimanapun apa yang membuatkannya lebih terharu ialah apabila ramai di antara peminatnya tidak henti henti memberikan kata-kata semangat. Selain itu, menurutnya, dia pernah meyatakan keinginannya untuk membuat pembedahan tersebut kepada suaminya, Shuib Sepahtu.

“Saya pernah tanya suami hendak buat pembedahan bagi mencantikkan hidung tetapi dia sentiasa memberitahu dia cintakan saya seadanya. Tanpa melarang atau membenarkan dia menekankan saya cantik kerana diri saya dan tidak memerlukan sebarang perubahan,” katanya lagi.

Apa pun tambah Siti Sarah, dia sedar apa yang dilaluinya ketika ini adalah dugaan kecil daripada Tuhan selain bersyukur kerana bermula daripada pengakuan terbuka mengenai dirinya baru-baru ini, perkara tersebut telah membuang jauh-jauh keinginan untuk melakukan pembedahan. (rtky/s)


Sekali Lagi Awie Jadi Fitnah Mangsa Kemalangan Jalan Raya

Penyanyi dan pelakon, Awie nampaknya sekali lagi dikaitkan terlibat dalam kemalangan jalan raya, tetapi kali ini di Phuket pula. Bagaimanapun Awie menafikan gosip yang tersebar itu dan menegaskan, berita palsu itu sebagai fitnah yang dilakukan oleh pihak tidak bertanggungjawab.

BACA: Awie Bakal Dedah Kisah Cinta Bersama Erra Fazira Dalam Filem

“Saya kini berada di Phuket, Thailand bagi bagi menjalani penggambaran filem Bikers Kental 2. Saya masih lagi hidup dan berita kononnya saya terbabit dengan kemalangan dan meninggal dunia adalah palsu,” katanya kepada Berita Harian Online menerusi sebuah video.

Semalam, Awie dikatakan terbabit dengan kemalangan jalan raya di Phuket. Berita itu menjadi bualan ramai warga laman sosial sehingga menjadi tanda tanya. Tetapi setelah video penjelasan dimuat naik, rata-rata peminat memberikan respon positif dengan mendoakan kesejahteraan Awie.

Sebelum ini dikhabarkan penyanyi vokalis kumpulan rock, Wings juga pernah dilaporkan ‘meninggal dunia’ selepas dikatakan terbabit sekali lagi kemalangan jalan raya di Lahad datu pada Mei tahun lalu. Bagaimanapun, individu yang menyebarkan khabar angin berkenaan dipercayai adalah peminat fanatik Awie. (rkty/w)


Che Ta Tidak Hirau Kritikan Dan Komen Negatif Peminat Di Instagram

Berikutan insiden Aaisyah Dhia Rana memakai baju panas bergambar anjing baru-baru ini, Rozita Che Wan tampil memberi penjelasan kepada pengkritik yang mengecam tindakannya itu dengan menyifatkan ianya sebagai satu perkara kecil yang tidak perlu diperbesarkan.

“Saya tak perasan gambar itu berupa anjing. Ini kerana setiap kali membeli belah, saya akan membeli pakaian dalam jumlah banyak. Jadi, tak sempat hendak membelek setiap satu.

“Budak kecil memakai kemeja-T seperti itu tidak bermaksud apa-apapun. Saya hanya menganggap gambar anjing itu seperti kartun pada baju berkenaan. Come on get a life, take it easy! Ia hanya sehelai kemeja-T,” katanya kepada Berita Harian Online.

Sementara itu ketika ditanya tentang krtikan pedas yang diberikan kepada Che Ta yang dianggap sebagai seorang ibu yang tidak peka mengenai pakaian anaknya, beliau berkata terlalu banyak komen diberikan didalam akaun Instagramnya, beliau tiada masa untuk membelek satu persatu.

Terdahulu, sebuah video dimuat naik oleh Che Ta menunjukkan anak perempuannya, Aaisyah berjoget sambil memakai baju bergambar anjing. Bagaimanapun, keadaan itu tidak disenangi oleh peminat Che Ta, ramai yang meninggalkan komen-komen pedas di akaun miliknya itu. (rkty/w)


Gambar Comel Anak Lelaki Ketiga Linda Rafar Dan Syed Aiman

Pasangan suami isteri, Linda Rafar dan Syed Aiman telah selamat menimang cahaya mata lelaki ketiga mereka baru-baru ini di Hospital Gleneagles, Ampang. Terbaru, Linda Rafar ada memuat naik beberapa gambar terbaru bayi comel mereka di media sosial untuk para peminat mereka.

Namun, walaupun selepas beberapa hari bayi ini dilahirkan, Linda Rafar dan suami, Syed Aiman masih belum mendedahkan nama sebenar bayi lelaki mereka. Rata-rata gambar yang dimuat naik di akaun Instagram milik Linda pula hanya meletakan kepsyen ringkas hashtag Baby LRSA.

Tahniah sekali lagi kami ucapkan kepada pasagan bahagia ini, dan semoga kelahiran cahaya mata baru ini juga harapnya bakal membuatkan rezeki pasangan ini semakin melimpah ruah di samping dipermudahkan segala urusan. Dengan ini kami kongsikan beberapa gambar bayi comel ini untuk tatapan semua. Enjoice! (rkty/w)


Hafidz Rosdi Mesra Dengan Uqasha Senrose Hanya Dalam Drama

Nama Hafidz Roshdi sebagai pelakon baru sebelum ini dikecam teruk kerana sikap lewat dan tidak menghormati waktu ketika penggambaran drama mahu pun sesi fotografi.

Menafikan perkara tersebut, Hafidz baru-baru ini melalui BH Online turut berkongsi bahawa tunangnya mengakui cemburu melihatkan kemesraannya bersama Uqasha Senrose.

“Tunang pernah meluahkan perasaan cemburu apabila saya sering memuat naik gambar bersama Uqasha di laman sosial, begitu juga sebaliknya. Mungkin pada permulaan, tunang tidak memahami kerana apa yang kami lakukan itu sekadar mempromosikan drama yang sedang ditayangkan”

“Dalam hal ini, saya perlu bertindak pantas dengan menjelaskan secara terperinci alasan saya berbuat demikian supaya tidak timbul salah faham. Lumrah jika beliau menyimpan perasaan cemburu kerana itu bermakna dirinya menyayangi saya”

“Alhamdulillah kerana tunang saya tidak cepat melatah,” jelasnya. Bagaimanapun Hafidz enggan bercerita lanjut mengenai tunangnya itu yang kini masih lagi meneruskan pengajian di peringkat ijazah. (rtky/s)


Sekitar Majlis Aqiqah & Birthday Anak Norman Hakim, Memey Suhaiza

Meriah sungguh majlis aqiqah dan juga sambutan hari lahir anak kedua Norman Hakim dan juga Memey Suhaiza iaitu Arisz yang genap berusia satu tahun pada 8 April lalu. Selain itu, majlis tersebut turut dihadiri oleh anak-anak Norman yang lain.

Selain sambutan tersebut, bacaan doa selamat juga turut diadakan dan majlis itu juga turut dimeriahkan lagi dengan kehadiran rakan dan ahli keluarga pasangan suami isteri yang cukup bahagia ini.

Apa-apa pun, semoga keluarga ini akan beroleh rezeki yang melimpah ruah dan dipermudahkan segala urusan dan semoga Arisz akan menjadi seorang anak yang berbakti kepada kedua ibu bapanya. Kami kongsikan beberapa keping gambar sepanjang majlis berlangsung. (rtky/s)


Wak Doyok Kini Ceburi Bidang Nyanyian, Mahu Cuba Pengacaraan

Bermula daripada seorang ikon fesyen kemudian muncul di layar perak sebagai pelakon, kini Wak Doyok menjelaskan bahawa dia bakal keluar single sulungnya tidak lama lagi dengan bantuan lirik dan juga lagu daripada penyanyi Asfan.

BACA: “Biarlah Saya Dan Azrinaz Saja Yang Tahu” – Wak Doyok

“Saya baru sahaja berbincang dengan penyanyi Asfan untuk menghasilkan single pertama. Dia mencari lagu dan lirik sesuai untuk saya. Kalau nak tahu, saya memang suka menyanyi sejak dulu dan single ini akan jadi salam perkenalan sebagai penyanyi,” jelasnya kepada Harian Metro.

Selain itu, Wak juga menjelaskan bahawa dia turut mahu menjadikan bidang pengacaraan sebagai kerjaya yang serius selain berharap diberi peluang mengendalikan program selain travelog.

Tambah Wak, pengarah filem Syafiq Yusof, juga dalam masa yang sama sudah melamarnya untuk menjadi pelakon utama dalam filem terbaru. Bagaimanapun Wak masih belum memberi kata putus kerana jadualnya yang padat. (rtky/s)


Janna Nick Tiada Masalah Berganding Dengan Ayda Jebat

Jika dilihatkan daripada kumpulan peminat, tidak dinafikan Janna Nick dan juga Ayda Jebat mempunyai peminat tegar yang sentiasa menyokong apa saja perkembangan selebriti kesayangan mereka. Bagaimanapun menurut Janna, ada perkara yang membuatkannya rasa kurang selesa.

“Apabila ada yang membandingkan saya dengan Ayda, penerimaan saya mudah sahaja. Saya tak rasa bersaing dan sebenarnya tidak suka dengan persaingan. Apa yang saya lakukan dalam karier adalah bukan untuk menyaingi sesiapa. Saya tiada niat nak berlawan pun”

“Saya tak kisah dan tiada masalah kalau digandingkan dengan Ayda dalam mana-mana projek drama atau sebagainya. Cuma, saya agak kurang senang apabila segelintir pihak seakan cuba membandingkan kami,” kata Janna melalui portal Mangga Online.

Perbandingan daripada setiap individu adalah suatu perkara normal dan apa yang lebih penting sebenarnya adalah Janna sentiasa fokus membina kerjaya melalui apa saja platform yang diceburinya. (rtky/s)


Nazim Othman Mahu Tampil Lenih Matang Seiring Dengan Usia

Mengakui mahu tampil lebih kemas dan matang, pelakon Nazim Othman dalam masa yang sama turut menjelaskan bahawa era untuk dirinya menggayakan fesyen K-Pop dan muzik sedemikian sudah pun berlalu.

“Saya lebih matang sekarang. Jadi, saya rasa muzik K-pop mahupun gaya seperti itu tidak lagi sesuai lagi dengan saya,” jelasnya kepada BH Online. Selain itu tambahnya perkara tersebut juga terjadi kerana dia fasa umurnya yang bukan lagi muda.

Sebelum ini, menyentuh soal perkahwinan, Nazim pernah menyatakan bahawa dia dan pasangannya, Bella Dally hanya mahukan sebuah majlis yang sederhana bagaimanapun baru-baru ini melalui rancangan Melodi, perkara tersebut terpaksa dilupakan demi menghormati permintaan keluarga.

Masih lagi berahsia tentang tarikh perkahwinan mereka, peminat Nazim dan juga Bella nampaknya sudah tidak sabar menantikan hari bahagia pasangan ini. Apa pun, semoga semuanya berjalan lancar dan dipermudahkan segala urusan. (rtky/s)


Nas-T Mahu Tumpu Jadi Ketua Keluarg Terbaik

Tidak mahu memikirkan kisah lampau isterinya iaitu Atita Haris, pelakon Nas-T menjelaskan dia tidak pernah bermusuh dengan bekas suami Atita selain mahu fokus dalam membina keluarga dan menjaga hubungan baik dengan anak tirinya, Sofia.

“Apa yang berlaku adalah antara Atita dan bekas suaminya. Bagi saya, apa yang penting kini adalah untuk menjadi bapa dan contoh yang baik kepada Opie. Opie masih kecil dan memerlukan belaian seorang bapa. Bukan mudah menggalas tanggungjawab sebagai bapa segera dan saya ingin menjadi suami serta bapa yang baik”

“Saya menyayangi Opie sepenuh hati dan menginginkan dia membesar menjadi orang berguna. Biarpun kami akrab, namun saya perlu disiplinkan Opie apabila perlu,” jelas Nas-T kepada BH Online.

Bercakap soal cahaya mata, pelakon berbadan sasa ini menyerahkan soal anak kepada rezeki selain mengakui setiap insan pastinya mengimpikan cahaya mata selepas hidup berumah tangga. Nas-T dan Atita Haris diijabkabul pada 28 Februari lalu. (rtky/h)


Nora Danish Mahu Majlis Kahwin Penuh Kesederhanaan

Desas-desus mengatakan pelakon Nora Danish dan pasangannya Nedim Nazri bakal mengakhiri zaman solo mereka pada tahun ini masih menjadi tanda tanya kerana kedua-dua mereka masih belum mempunyai tarikh atau persiapan khas sepenuhnya.

Bagaimanapun, Nora yang sebelum ini pernah berkahwin memberitahu untuk berkahwin pada kali kedua ini ialah berkahwin kerana Allah dan mahukan hubungan yang sah dan direstui. Kegagalan perkahwinan pertamanya banyak mengajar erti kehidupannya.

“Insya Allah memang ada perancangan untuk ke arah perkahwinan tetapi bukan senang untuk memikul tanggungjawab sebagai seorang isteri, adakah kita bersedia untuk jadi isteri? Pengalaman lepas banyak mengajar, dan semua itu saya anggap sebagai pengajaran supaya tidak mengulangi lagi kesilapan yang lepas,” katanya.

Sekiranya mereka berdua berkahwin, Nora berkata, dia tidak mahukan sebarang majlis perkahwinan yang mewah dan memadailah hanya dengan konsep sederhana sahaja kerana apa yang lebih penting bagi Nora ialah merekaa sah bergelar suami isteri.

Nora turut menjelaskan aktivitinya yang suka bercuti memerlukan seseorang untuk menemani serta melindunginya dan disebabkan itulah dia mahukan seseorang yang bergelar suami untuk mengikutinya kemana sahaja.

“Saya sudah lama single. Kalau ada partner, lagi senang dan selamat untuk saya bercuti kemana sahaja, maklumlah saya ini memang kaki berjalan,” katanya ringkas.

Sementara itu, Nora yang ditemui di Majlis Pelancaran Telefon Pintar Terbaru OPPO F1Plus melahirkan rasa gembira dan bersyukur kerana terpilih menjadi duta kepada produk telefon pintar ini. (rtky/h)


Linda Rafar Dan Suami Selamat Timang Cahaya Mata Lelaki

Tahniah diucapkan kepada pasangan sama cantik sama padan, Linda Rafar dan Syed Aiman yang berjaya melahirkan anak ketiga mereka di Hospital Gleneagles, Ampang, jam 2.05 petang tadi. Bayi comel itu selamat dilahirkan menerusi pembedahan dengan berat 2.85 kilogram.

“Kali ini hero (lelaki) lagi. Alhamdulillah, segala-galanya telah berjalan dengan lancar dan dipermudahkan urusan. Kami berada di hospital sejak jam 7 pagi tadi. Dalam jam 12 tengah hari, Linda telah dimasukkan ke dewan pembedahan”

“Saya juga turut berada di sisinya dari awal hingga selamat bersalin. Biarpun terpaksa menunggu lama untuk anak ketiga ini, tetapi ia satu rahmat buat saya dan Linda,” katanya dengan penuh kegembiraan kepada Berita Harian Online.

Seebelum ini pasangan selebriti ini telah mengadakan sebuah majlis doa selamat dan baby shower dengan meriah sekali pada tempoh hari bagi menyambut kelahiran bayi mereka. Lebih unik lagi, majlis tersebut diserikan lagi dengan tema bertelekung buat wanita. (rkty/w)


Mr Os Meninggal Dunia, Tinggal Pesanan Berguna Buat Anak Anak

Pelakon dan pelawak Mr Os atau nama sebenarnya Mohd Yusof Abdul Hamid meninggal dunia kira-kira pukul 2.50 petang Jumaat di Hospital Selayang dekat sini akibat kanser paru-paru. Menurut anaknya, Mohd Hafizul, allahyarham dirawat di hospital itu sejak Isnin lalu.

“Ayah sakit teruk sejak Isnin lalu dan di rawat di Hospital Selayang, namun ketika itu dia masih boleh bercakap sehinggalah pagi tadi. Pagi tadi dia kelihatan betul-betul lemah dan hanya boleh angguk dan geleng sahaja,” jelasnya dipetik daripada mStar Online.

“Dia nampak tenat beberapa minggu ini dan lemah kerana kanser paru-paru yang dihadapinya itu. Sebelum meninggal banyak pesanan yang diberikan kepada kami adik beradaik terutamanya berkenaan agama,” ujarnya.

Tambahnya Hafizul, bapanya itu juga sudah tidak dapat bekerja seperti biasa. Selain itu, Mr Os sempat sempat berpesan kepada anak-anaknya agar sentiasa mengingati Allah dan menutup aurat.

Pelakon yang sinonim dengan watak komedi ini menyara keluarga dengan memandu teksi seperti yang pernah ditemuramah Utusan Malaysia sebelum ini. Jenazah Allahyarham akan dibawa pulang di kediamannya di Gombak dan di kebumikan di Tanah PerkuburanIslam Bukit Permata petang Jumaat. (rtky/s)


Lagi Gambar Percutian Rozita Che Wan Sekeluarga Ke Eropah

Pelakon jelita, Rozita Che Wan sememangnya gemar melancong ke luar negara bersama keluarga tersayang. Boleh dikatakan kerap jugalah mereka sekeluarga terbang bercuti. Terbaru mereka memilih Eropah sebagai destinasi baru untuk meluangkan masa bersama yang tersayang.

Setiap kali bercuti bersama keluarga memang tidak sah kalau tidak mengambil gambar di tempat-tempat menarik yang dilawati sebagai momen indah apabila pulang ke Malaysia nanti. Bagi Che Ta pula, setiap kali melakukan percutian ke luar negara memang banyak gambar-gambar cantik yang diambil dan dikongsikan untuk peminatnya semua.

Tambahan lagi, Che Ta juga memang terkenal dengan tema warna sedondon yang dikenakan oleh mereka sekeluarga setiap kali bercuti. Jadi peminat mesti teruja menantikan gambar-gambar yang dikongsikan beliau. Dengan itu kami kongsikan serba sedikit gambar-gambar menarik untuk tatapan peminat keluarga bahagia ini. Enjoice! (rkty/w)


Hanez Suraya Bengang Nama Facebook Diguna Jual Lesen Terbang

Pelakon terkenal, Hanez Suraya berang apabila mendapati ada pihak menggunakan namanya di akaun Facebook palsu untuk menjalankan aktiviti menjual lesen terbang. Berikutan itu, beliau menerima puluhan e-mel daripada pihak yang terpedaya dengan sindiket haram itu.

“Akaun palsu itu sudah lama wujud kira-kira dua tahun lalu. Selalunya dia gunakan akaun itu untuk komen di laman-lama web artis untuk memburukkan sesuatu.Namun, sekarang sudah melampau dan saya tidak boleh bersabar lagi dengan mereka yang menggunakan nama saya untuk tujuan jenayah seperti itu,” katanya kepada m Star Online.

Jelasnya lagi, setelah dapat mengesan akaun terbabit, beliau telah meninggal mesej kepada individu berkenaan untuk tidak mengaitkannya lagi didalam perkhidmatan itu. Malah Hanez juga memberitahu bahawa beliau juga akan membuat laporan polis dalam masa terdekat untuk melindungi dirinya daripada didakwa atas aktiviti haram itu.

Menjual lesen terbang adalah merupakan satu aktiviti haram dan salah di sisi undang-undang, dimana perkhidmatan ini menawarkan lesen memandu tanpa melalui proses sebenar dengan pihak Jabatan Pengangkutan Awam. Malah dikatakan perkhidmatan ini juga mendapat permintaan daripada mereka yang tidak layak, iaitu pernah gagal ujian memandu. (rkty/W)